cyanic-selkie/wikianc huggingface dataset:
യോനായുടെ പുസ്തകം
നിയുക്തി, പലായനം
നിനവേ നഗരത്തിലെ നിവാസികളോട്, അവരുടെ പാപത്തേയും അതുമൂലം വരാനിരിക്കുന്ന ദൈവശിക്ഷയേയും കുറിച്ച് പ്രസംഗിക്കാൻ യഹോവ പ്രവാചകനോട് ആവശ്യപ്പെടുന്നു. മറ്റൊരു ദേശത്തേക്ക് ഒളിച്ചോടുകവഴി ഈ നിയുക്തിയിൽ നിന്നു രക്ഷപെടാമെന്നു കരുതിയ യോനാ യോപ്പാ തുറമുഖത്തു നിന്ന് സ്പെയിനിലെ തർശീശിലേക്കു കപ്പൽ കയറി. ദൈവത്തിൽ നിന്ന് ഒളിച്ചോടുന്ന ആ യാത്രക്കാരൻ മൂലം കപ്പൽ കൊടുങ്കാറ്റിൽ പെട്ടു. കപ്പലിനെ നിയന്ത്രിക്കാൻ വേണ്ടിയുള്ള പ്രാർത്ഥനയും മറ്റു ശ്രമങ്ങളും പരാജയപ്പെട്ടപ്പോൾ, ഏതു യാത്രക്കാരൻ മൂലമാണ് ഈ ആപത്തു വന്നതെന്നറിയാൻ നാവികർ നറുക്കെടുക്കുന്നു. യോനായുടെ പേരിൽ നറുക്കു വീണപ്പോൾ, തന്റെ സത്യാവസ്ഥ നാവികരോടു തുറന്നു പറഞ്ഞ അയാൾ തന്നെ കടലിലെറിഞ്ഞ് കപ്പലിനെ രക്ഷിക്കാൻ അവരോടാവശ്യപ്പെടുന്നു. യോനായെ കടലിൽ തള്ളിക്കഴിഞ്ഞതോടെ കടൽ ശാന്തമായി കപ്പലിനുള്ള അപകടം നീങ്ങുന്നു.
യോനാ നിനവേയിൽ
നിനവേ നഗരവാസികളോടു പ്രവചിക്കാനുള്ള ദൈവികാഹ്വാനം വീണ്ടും ലഭിച്ചതിനെ തുടർന്ന് യോനാ ആ നഗരത്തിലേക്കു പോയി അവരോടു പ്രവചിക്കുന്നു. നാല്പതു നാളുകൾക്കുള്ളിൽ ദൈവം അവരെ നശിപ്പിക്കുമെന്നാണ് അദ്ദേഹം അറിയിച്ചത്. യോനായുടെ പ്രവചനം കേട്ട നിനവേ നിവാസികൾ തീവ്രപശ്ചാത്താപത്തിലായി. രാജാവും പ്രഭുക്കന്മാരും, അവരുടെ മാതൃക പിന്തുടർന്ന് സാധാരണ ജനങ്ങളും ചാക്കുടുത്ത് ചാരം പൂശി ഉപവസിച്ചു; ഉപവാസം ആട്ടിൻ പറ്റങ്ങൾക്കും കന്നുകാലികൾക്കും പോലും ബാധകമാക്കി. ഇതു കണ്ടു മനസ്സലിഞ്ഞ യഹോവ താൻ നിശ്ചയിച്ച ശിക്ഷാവിധിയിൽ നിന്ന് നഗരത്തെ മുക്തമാക്കി.
യോനായുടെ പരിതാപം
നഗരത്തിനു താൻ പ്രവചിച്ച വിനാശം സംഭവിക്കാതെ പോയത് യോനായ്ക്ക് ഇച്ഛാഭംഗമുണ്ടാക്കി; യഹോവയ്ക്കു മനസ്സലിവു വന്നു തന്റെ പ്രവചനം അസഫലമാകുമെന്ന് അറിയാമായിരുന്നതു കൊണ്ടാണ് നിയുക്തിയിൽ നിന്ന് മുന്നേ താൻ ഒളിച്ചോടിയതെന്ന് യോനാ പറഞ്ഞു. നിരാശനായ അദ്ദേഹം തന്റെ മരണത്തിനായി പ്രാർത്ഥിച്ചു. നിനവേയ്ക്കു കിഴക്കു വശത്ത് ഒരു ഒരു കുടിൽ കെട്ടി താമസിച്ച് നഗരത്തിന് എന്തു സംഭവിക്കുമെന്നു കാണാൻ പ്രവാചകൻ കാത്തിരുന്നു. അദ്ദേഹത്തിനു തണൽ നൽകാനായി രാത്രിയിൽ യഹോവ ഒരു ആവണക്കിൻ ചെടി (കികായോൻ) മുളപ്പിച്ചു. അതിന്റെ തണൽ പ്രവാചകന് ആശ്വാസമായി. തനിക്കു മുകളിൽ വളർന്നു പന്തലിച്ച ആ ചെടി നിമിത്തം യോനാ സന്തുഷ്ടനായി. എന്നാൽ ദൈവം നിയോഗിച്ച ഒരു പുഴു രാത്രി ചുവട് കടിച്ചു മുറിപ്പിച്ചതോടെ ചെടി ഉണങ്ങി തണൽ നഷ്ടപ്പെട്ടു; തീക്ഷ്ണമായ സൂര്യതാപം തലയിലേറ്റ് പ്രവാചകൻ മോഹാലസ്യപ്പെട്ടു; വീണ്ടും അദ്ദേഹം മരണത്തിനായി പ്രാർത്ഥിച്ചു. ഒരു രാത്രി സ്വയം മുളച്ചു മറ്റൊരു രാത്രി വാടിപ്പോയ വെറുമൊരു ചെടിയെക്കുറിച്ച് യോനാ ഇത്രയേറെ ദുഃഖിക്കുമ്പോൾ നിസ്സഹായരായ ഒരു ലക്ഷത്തി ഇരുപതിനായിരത്തിൽ പരം മനുഷ്യരും ഒട്ടേറെ മൃഗങ്ങളുമുള്ള മഹാനഗരമായ നിനവേയോട് തനിക്കു സഹതപിക്കാതിരിക്കാൻ കഴിയുമോ എന്നു ദൈവം പ്രവാചകനോടു ചോദിച്ചു. അവസാനം വരെ പ്രവാചകൻ ദൈവത്തോടുള്ള പ്രതിക്ഷേധത്തിൽ തുടരുന്നു. "ഞാൻ കോപിക്കുന്നതു ശരിയാണ്; മരിക്കാൻ മാത്രം കോപം എനിക്കുണ്ട്" എന്നാണ് അയാൾ അവസാനമായി പറയുന്നത്.
വിലയിരുത്തൽ
തന്റെ വിനാശപ്രവചനം നിറവേറിക്കാണുന്നതിൽ മാത്രം ശ്രദ്ധവെച്ച് അതിനായി കുടിൽകെട്ടി കാത്തിരിക്കുന്ന യോനായുടെ ചിത്രം യഹൂദപ്രവാചക പാരമ്പര്യത്തിന്റെ കൊടും വിമർശനമാണെന്ന അഭിപ്രായവും നിലവിലുണ്ട്. ഈ വാദമനുസരിച്ച്, മത്സ്യോദരത്തിൽ കിടന്ന് യോനാ പാടുന്ന ദൈവസങ്കീർത്തനം പോലും ഇസ്രായേലിയ ഭക്തിയുടെ പരിഹാസമാണ്. സങ്കീർത്തനത്തിനൊടുവിൽ, വിമോചനം കർത്താവിൽ നിന്നാണെന്ന് യോനാ പറയുന്നതോടെ മത്സ്യം യോനായെ ഛർദ്ദിക്കുന്നു. പ്രാർത്ഥനാഗീതത്തിന്റെ അവസാനം അതിലെ ഭക്തി മനം പുരട്ടലുണ്ടാക്കും വിധം മധുരവും അപ്രസക്തമാം വിധം ഗഹനവും ആയപ്പോഴാണ് മത്സ്യം പ്രവാചകനെ ഛർദ്ദിച്ചതെന്നാണ് വാദം.
കുറിപ്പുകൾ
എബ്രായബൈബിളിലെ ഏറ്റവും ഒടുവിൽ എഴുതപ്പെട്ട ഗ്രന്ഥങ്ങളിൽ ഒന്നാണിതെന്ന് യഹൂദവിജ്ഞാനകോശം പറയുന്നു. "ഇതിനേക്കാൾ പഴക്കം കുറഞ്ഞ് എസ്തേറും, ദാനിയേലും ദിനവൃത്താന്തവും മാത്രമാണുള്ളത്."
ക്ലാസിക്കൽ യഹൂദപാരമ്പര്യം യോനായുടെ ചരിത്രത്തിൽ വിചിത്രമായ പല കൂട്ടിച്ചേർക്കലുകളും നടത്തിയിട്ടുണ്ട്. ഏലിയാ പ്രവാചകൻ പുനരുജ്ജീവിപ്പിച്ചതായി ബൈബിളിലെ രാജാക്കന്മാരുടെ ഒന്നാം പുസ്തകം 17-ആം അദ്ധ്യായത്തിൽ പറയുന്ന സറേഫാത്തിലെ വിധവയുടെ മകനായിരുന്നു യോനാ എന്ന കഥ അതിന്റെ ഭാഗമാണ്.
"....the dubious prophet whose sole concern was his reputation for accuracy of prediction or a restriction of divine compassion to Israel"
....when the Song's piety becomes sickeningly sweet or unwittingly perceptive...the Prophet is vomited to onto dry land."
അവലംബം
വർഗ്ഗം:എബ്രായ ബൈബിൾ വർഗ്ഗം:ചെറിയ പ്രവാചകന്മാർ
സുഭഗ
ഒരു സംസ്കൃത വൃത്തമാണ് സുഭഗ. ജഗതിഛന്ദസ്സിലുള്ള വൃത്തമാണിത്. വൃത്തമഞ്ജരിയിൽ സമവൃത്തപ്രകരണത്തിലാണ് ഇതിന്റെ ലക്ഷണം വിവരിച്ചിരിക്കുന്നത്.
ആനന്ദ് അഗർവാൾ
ഹാർവാർഡ്, എം.ഐ.ടി തുടങ്ങിയവയുടെ കോഴ്‌സുകൾ സൗജന്യമായി ഓൺലൈൻ സംവിധാനത്തിൽ ലഭ്യമാക്കുന്ന എഡ്‌എക്‌സിന്റെ സ്‌ഥാപകനാണ് ആനന്ദ് അഗർവാൾ. 2017 ൽ പത്മശ്രീ ലഭിച്ചു.
അവലംബം
വർഗ്ഗം:പത്മശ്രീ പുരസ്കാരം ലഭിച്ചവർ
ബലികർമ്മം
പിതൃക്കളുടെ സ്മരണയ്ക്കായി ഹിന്ദുക്കൾ ആചരിക്കുന്ന കർമ്മമാണ് ബലികർമ്മം. ഒരു കർമ്മിയുടെ നേതൃത്വത്തിലും നിർദ്ദേശത്തിലുമാണ് ഇത് നിർവ്വഹിക്കുന്നത്. ദർപ്പ വിരിക്കുക, എള്ള്, പൂവ്, ചന്ദനം എന്നിവ നൽകുക, പിണ്ഡം വെയ്ക്കുക, നീർ കൊടുക്കുക എന്നിവ ചെയ്ത് പിണ്ഡം ബലികാക്കകൾക്ക് നൽകുന്നു. എല്ലാ വർഷവും പൂർവ്വികരുടെ സ്മരണയ്ക്കായി ഈ കർമ്മം അനുഷ്ടിക്കുന്നു. പുരുഷന്മാർ തെക്കോട്ടും സ്ത്രീകൾ കിഴക്കോട്ടും തിരിഞ്ഞിരുന്നാണ് കർമ്മം ചെയ്യേണ്ടത്.
ബലികളിൽ മുഖ്യം കർക്കിടകവാവു ബലിയാണ്. വാവുബലി മുടക്കുന്നവരോട് പിതൃക്കൾ കോപിക്കും എന്നൊരു വിശ്വാസവുമുണ്ട്.
അവലംബം
വർഗ്ഗം:ഹൈന്ദവാചാരങ്ങൾ
കീഴരിയൂർ ബോംബ് കേസ്
1942 ൽ ക്വിറ്റ് ഇൻഡ്യാ സമരത്തോടനുബന്ധിച്ച് കേരളത്തിൽ നടന്ന പ്രസിദ്ധമായ ബോംബുകേസാണ് കീഴരിയൂർ ബോംബ് കേസ്. സമരക്കാർ ചേമഞ്ചേരി സബ്‌‍രജിസ്ട്രാർ ഓഫീസും തിരുവണ്ണൂർ റെയിൽവേസ്റ്റേഷനും കൊത്തല്ലൂർ കുന്നത്തറ അംശക്കച്ചേരിയും അഗ്നിക്കിരയാക്കുകയും ഉള്ളിയേരി പാലം തകർക്കുകയും ടെലഗ്രാഫ് ലൈൻ മുറിച്ചുമാറ്റുകയും ചെയ്തു. തുടർന്നുണ്ടായ ഏറ്റവും പ്രമാദമായ സംഭവമായിരുന്നു കീഴരിയൂർ ബോംബ് കേസ്. അഖിലേന്ത്യാ പൗരസ്വാതന്ത്ര്യസംഘത്തിന്റെ സെക്രട്ടറിയായ ഡോ. കെ. ബി. മേനോൻ ഇതിനായി സഹപ്രവർത്തകരുടെ സഹായത്തോടെ മലബാർ പ്രദേശത്തെ കീഴരിയൂർ എന്ന സ്ഥലത്ത് സംഘം ചേർന്ന് ഗൂഢാലോചന നടത്തി എന്ന പോലീസ് ആരോപണത്തെത്തുടർന്ന് കേസിൽ പ്രതിചേർക്കപ്പെട്ടവർക്ക് വിധി വന്നതോടെ ദീർഘകാലം ജയിൽവാസം അനുഭവിക്കേണ്ടിവന്നു.
1942 നവംബർ 17 നായിരുന്നു സ്ഫോടനങ്ങൾ നടന്നത്. കോഴിക്കോട് ജില്ലയിൽ കൊയിലാണ്ടിക്കു സമീപം കീഴരിയൂരിലെ കൂന്തങ്കല്ലുള്ളതിൽ വീട്ടിലായിരുന്നു ബോംബ് നിർമാണം. കൊടുംകാടായിരുന്ന മാവട്ട് മലയിൽ പരീക്ഷണവും നടത്തി. ഗാന്ധിജിയുടെ ആഹ്വാനം ഉൾക്കൊണ്ട് അമേരിക്കയിൽനിന്നു തിരിച്ചെത്തിയ സോഷ്യലിസ്റ്റ് ഡോ. കെ.ബി. മേനോനും കൂട്ടുകാരും കോഴിക്കോട് ചാലപ്പുറത്തെ വേർക്കോട്ട് രാഘവൻ നായരുടെ വീട്ടിൽ ചേർന്ന രഹസ്യയോഗം ചേർന്ന് നവംബർ ഒൻപതിനു വിധ്വംസക ദിനമായി പ്രഖ്യാപിച്ചു. വിവിധയിടങ്ങളിൽ ആളപായമില്ലാതെ ബോംബു പൊട്ടിച്ച് ബ്രിട്ടിഷുകാരെ ഞെട്ടിക്കാനായിരുന്നു പദ്ധതി. കീഴരീയൂർ ഗ്രാമത്തെ ബോംബു നിർമാണത്തിനു പറ്റിയ സ്ഥലമായി തിരഞ്ഞെടുത്തു. നവംബർ ഒൻപതിന് ബോംബു നിർമാണം പൂർത്തീകരിക്കാത്തതിനാൽ സ്ഫോടനം 17ലേക്കു മാറ്റി. എല്ലായിടത്തും ബോംബു പൊട്ടിക്കാനുള്ള പദ്ധതി പരാജയപ്പെട്ടെങ്കിലും പാട്യം വില്ലേജ് ഓഫിസ്, കീഴ്ത്തള്ളി വില്ലേജ് ഓഫിസ്, കോഴിക്കോട്ട് മദ്രാസ് ഗവർണർ പ്രസംഗിക്കുന്ന പന്തൽ, കല്ലായി റെയിൽവേ സ്റ്റേഷൻ, കല്ലായി ‍ടിംബർ കേന്ദ്രം, മലാപ്പറമ്പ് ഗോൾഫ് ക്ലബ്, തലശ്ശേരി പാത്തിപ്പാലം, പാലക്കാട് വിക്ടോറിയ കോളജ് ലാബ്, മുക്കാളി മത്സ്യം ഉണക്കു കേന്ദ്രം, പള്ളിക്കുന്ന് പോസ്റ്റ് ഓഫിസ്, കണ്ണൂർ ഗേൾസ് ഹൈസ്കൂൾ എന്നിവിടങ്ങളിൽ ഒരേസമയം ബോംബ് സ്ഫോടനമുണ്ടായി.
സംഭവത്തിനുശേഷം ബ്രിട്ടീഷ് പോലീസ് കീഴരിയൂരിൽ അഴിഞ്ഞാട്ടം നടത്തി. പ്രക്ഷോഭകാരികളുടെ കുടുംബാംഗങ്ങളെ പോലും പോലീസ് വെറുതേ വിട്ടില്ല. കെ.ബി. മേനോനും മത്തായി മാഞ്ഞൂരാനും പുറമെ സി.പി. ശങ്കരൻ നായർ, വി.എ. കേശവൻ നായ‍ർ, ഡി. ജയദേവ റാവു, ഒ. രാഘവൻ നായർ, കാര്യാൽ അച്യുതൻ, ഇ. വാസുദേവൻ, എൻ.പി. അബു, കെ. നാരായണൻ നായർ, കുറുമയിൽ കേളുക്കുട്ടി, ടി. പാച്ചർ, കുറുമയിൽ നാരായണൻ, കെ. കുഞ്ഞിരാമൻ, കെ.വി. ചാമു, വി. പ്രഭാകരൻ, കെ. മുഹമ്മദ് നഹ, പി. മമ്മൂട്ടി, പി. അബ്ദുല്ലക്കോയ തങ്ങൾ, എസ്.എൻ. വള്ളിൽ, വി.കെ. അച്യുതൻ വൈദ്യർ, കെ. ഗോപാലൻ, സി. ദാമോദരൻ, കെ.ടി. അലവി, സി. ചോയുണ്ണി എന്നിവരായിരുന്നു പ്രതികൾ. 12 പേർക്ക് ഏഴു കൊല്ലം തടവും ഒരാൾക്കു 10 കൊല്ലം കഠിന തടവുമായിരുന്നു ശിക്ഷ.
അഖിലേന്ത്യാ തലത്തിൽ ശ്രദ്ധിക്കപ്പെട്ട കീഴരിയൂർ ബോംബ് കേസിനെപ്പറ്റി അന്വേഷിച്ച് നേതാജി സുബാഷ് ചന്ദ്ര ബോസ് കെ.ബി. മേനോനെഴുതിയ കത്ത് പ്രസിദ്ധമാണ്. വി.എ. കേശവൻ നായരുടെ 'ഇരുമ്പഴിക്കുള്ളിൽ' എന്ന ഗ്രന്ഥം കീഴരിയൂർ ബോംബ് കേസ് സംബന്ധിച്ച ആധികാരിക ഗ്രന്ഥമാണ്.
അവലംബം
വർഗ്ഗം:ക്വിറ്റ് ഇന്ത്യ പ്രസ്ഥാനം
ഈഷാനോസോറസ്
തെറിസീനോസൌറോയിഡ് വിഭാഗത്തിൽ പെട്ടതെന്ന് കരുതപെടുന്ന ഒരു ദിനോസർ ആണ് ഈഷാനോസോറസ്. ഒരു ഭാഗികമായ കീഴ് താടി എല്ല് മാത്രമേ ഫോസ്സിൽ ആയി ലഭിച്ചിട്ടുള്ളൂ. ഫോസ്സിൽ കണ്ടു കിട്ടിയിടുള്ളത് ചൈനയിൽ നിന്നും ആണ്. ജീവിച്ചിരുന്ന കാലം വെച്ച് നോക്കുംപ്പോൾ, ഇത് ഒരു പുരാതന സെലുസൌർ ആക്കാനും സാധ്യത ഉണ്ട്. എന്നാൽ ഇപ്പോൾ ഇതിനെ തെറിസീനോസൌറോയിഡ് ആയി ആണ് കണക്കാക്കുന്നത്.
അവലംബം
വർഗ്ഗം:ഏഷ്യൻ ദിനോസറുകൾ വർഗ്ഗം:ജുറാസ്സിക് കാലത്തെ ദിനോസറുകൾ
മുരുങ്ങൂർ ശ്രീ മഹാഗണപതി ക്ഷേത്രം
തിരുവനന്തപുരം ജില്ലയിൽ കോട്ടയം കൊട്ടാരക്കര എം സി റോഡിൽ വെമ്പായം പഞ്ചായത്തിൽ വട്ടപ്പാറ വില്ലേജിൽ കണക്കോട് എന്ന സ്ഥലത്ത്ആണ് മുരുങ്ങൂർ ശ്രീ മഹാഗണപതി ക്ഷേത്രം.ഈ ക്ഷേത്രത്തിൽ പ്രധാന പ്രതിഷ്ഠയായി പൂജ ചെയ്യുന്നത് ശ്രീ മഹാഗണപതി യെ ആണ്. ഗണപതിയെ കൂടാതെ ഭഗവതിയുടെ സാങ്കല്പിക പ്രതിഷ്ടയും ശിവനെയും ആരാധിക്കുന്നു. മറ്റു ക്ഷേത്രങ്ങളിൽ നിന്നും വ്യത്യസ്തമായി ചെറിയൊരു ആൽത്തറ പ്രതിഷ്ഠയാണിവിടെയുള്ളത്. ഈ ക്ഷേത്രത്തിൽ കന്നിമൂലയിൽ ദേവി സങ്കൽപ്പത്തിൽ കുടികൊള്ളുന്ന ഭഗവതിയും ചിങ്ങം രാശിയിൽ ശ്രീ മഹാഗണപതി യുടെ പ്രതിഷ്ടയും ഗണപതിയുടെ ഇടതുവശത്തായി ഭഗവൻ ശിവൻ റെ പ്രതിഷ്ടയും ഇവിടെ ദർശിക്കാവുന്നതാണ്. എല്ലാ വർഷവും വിനായക ചതുർഥി ദിവസം ക്ഷേത്രത്തിലെ പ്രധാന ഉത്സവമായി ആഘോഷിച്ചു വരുന്നു. കൂടാതെ എല്ലാ മാസവും മലയാള മാസം ചതുർഥിനാളിൽ പ്രത്തേക പൂജയും ഗണപതി ഹോമവും നടത്തുന്നു. എല്ലാ വർഷവും ഓണനാളിൽ തിരുവോണ ദിവസം ഭഗവാന്‌ പ്രത്തേക നിവേദ്യവും വഴിപാടും നടന്നു വരുന്നു.
വർഗ്ഗം:തിരുവനന്തപുരം ജില്ലയിലെ ക്ഷേത്രങ്ങൾ
ആബേൽ പുരസ്കാരം
ആറു ദശലക്ഷം നോർവീജിയൻ ക്രോണർ (ഏകദേശം 737,400 യു.എസ്. ഡോളർ) ആണ് സമ്മാനത്തുക. നോർവീജിയൻ അക്കാദമി ഓഫ് സയൻസ് ആൻഡ് ലെറ്റേഴ്സ് എന്ന സ്ഥാപനമാണ് വിജയികളെ പ്രഖ്യാപിക്കുന്നത്. 2003 മുതലാണ് പുരസ്കാരം നൽകിത്തുടങ്ങിയത്. 1947 മുതൽ 1989 വരെ സമാധാനത്തിനുള്ള നോബൽ സമ്മാനം വിതരണം ചെയ്തിരുന്ന യൂണിവേഴ്സിറ്റി ഓഫ് ഓസ്ലൊ ഫാക്വിൽറ്റി ഓഫ് ലോയിൽ വച്ചു തന്നെയാണ് ആബേൽ പുരസ്കാര ദാനച്ചടങ്ങും നടക്കുന്നത്.
ചരിത്രം
ലോകത്തിലെ ഉന്നത പുരസ്കാരങ്ങളിലൊന്നാണ് നോബൽ സമ്മാനം. ആൽഫ്രഡ് നോബൽ ഏർപ്പെടുത്തിയ ഈ പുരസ്കാരം 1901 മുതലാണ് നൽകിത്തുടങ്ങിയത്. എങ്കിലും സമ്മാനം നൽകുന്നതു സംബന്ധിച്ച ചർച്ചകൾ 1895 മുതൽ തന്നെ ആരംഭിച്ചിരുന്നു. ഗണിതശാസ്ത്രമേഖലയിൽ നോബൽ സമ്മാനം നൽകുവാൻ തീരുമാനിച്ചിരുന്നില്ല. ഇതു മനസ്സിലാക്കിയ നോർവീജിയൻ ഗണിതശാസ്ത്രജ്ഞൻ സോഫസ് ലീ (1842-1899) നോബൽ സമ്മാനം പോലെ ഒരു ഉന്നത പുരസ്കാരം ഗണിതശാസ്ത്ര രംഗത്തും ഏർപ്പെടുത്തണമെന്ന് നിർദ്ദേശിച്ചിരുന്നു. മറ്റൊരു നോർവീജിയൻ ഗണിതശാസ്ത്രനായ നീൽസ് ഹെൻറിക് ആബേലിന്റെ പേരിലായിരിക്കണം പുരസ്കാരം നൽകേണ്ടതെന്നും അദ്ദേഹം ആവശ്യപ്പെട്ടിരുന്നു. അതേ വർഷം(1899) തന്നെ ലീ അന്തരിച്ചതോടെ പുരസ്കാരത്തിന്റെ രൂപീകരണം സംബന്ധിച്ച കാര്യങ്ങൾക്ക് കാലതാമസം നേരിട്ടു.
1902-ൽ ആബേലിന്റെ നൂറാം ജൻമവാർഷികം ആഘോഷിക്കപ്പെട്ടു. സ്വീഡനിലെ രാജാവായിരുന്ന ഓസ്കാർ രണ്ടാമൻ ആ വർഷം തന്നെ ആബേൽ പുരസ്കാരം നൽകിത്തുടങ്ങാൻ തീരുമാനിച്ചിരുന്നു. പക്ഷെ നോർവെയും സ്വീഡനും തമ്മിലുള്ള ബന്ധം മോശമായതിനെത്തുടർന്ന് പുരസ്കാരം ഏർപ്പെടുത്താൻ കഴിയാതെ വന്നു.
പിന്നീട് നൂറു വർഷങ്ങൾ കഴിഞ്ഞ് 2001-ലെ ഓഗസ്റ്റ് മാസത്തിലാണ് നോർവീജിയൻ സർക്കാർ ആബേൽ പുരസ്കാരം ഏർപ്പെടുത്തുന്ന കാര്യം പ്രഖ്യാപിച്ചത്. നീൽസ് ഹെൻറിക് ആബേലിന്റെ ഇരുന്നൂറാം ജന്മവാർഷികാഘോഷങ്ങളുടെ ഭാഗമായി 2002 മുതൽ തന്നെ പുരസ്കാരം നൽകിത്തുടങ്ങാനും തീരുമാനമായി. 2002-ൽ ആറ്റ്‌ലെ സെൽബെർഗിന് ഓണററി ആബേൽ പുരസ്കാരം ലഭിച്ചിരുന്നെങ്കിലും ഔദ്യോഗികയായി ആബേൽ പുരസ്കാരം നൽകിത്തുടങ്ങിയത് 2003 മുതലാണ്. ആബേൽ പുരസ്കാര ജേതാക്കളെയും അവരുടെ ഗവേഷണങ്ങളെയും സംബന്ധിച്ച വിവരങ്ങൾ ഉൾപ്പെടുത്തി പുസ്തക പരമ്പരയും തയ്യാറാക്കുന്നുണ്ട്. 2010-ലാണ് ആദ്യത്തെ പുസ്തകം പുറത്തിറങ്ങിയത്. 2003 മുതൽ 2007 വരെയുള്ള പുരസ്കാരജേതാക്കളെയും അവരുടെ ഗവേഷണങ്ങളെയും കുറിച്ചുള്ള വിവരങ്ങൾ ഉൾപ്പെടുത്തിയാണ് ആദ്യ വാല്യം തയ്യാറാക്കിയത്.
അധികാരികൾ
വിവിധ രാജ്യങ്ങളിൽ നിന്നുള്ള ഗണിതശാസ്ത്രജ്ഞർ ഉൾപ്പെടുന്ന അഞ്ചംഗ കമ്മിറ്റിയാണ് ആബേൽ കമ്മിറ്റി. ഇന്റർനാഷണൽ മാത്തമാറ്റിക്കൽ യൂണിയനും യൂറോപ്യൻ മാത്തമാറ്റിക്കൽ സൊസൈറ്റിയും ചേർന്നാണ് ആബേൽ കമ്മിറ്റിയിലെ അംഗങ്ങളെ തെരഞ്ഞെടുക്കുന്നത്. ആബേൽ കമ്മിറ്റിയുടെ ശുപാർശ പ്രകാരം നോർവീജിയൻ അക്കാദമി ഓഫ് സയൻസ് ആൻഡ് ലെറ്റേഴ്സാണ് ജേതാക്കളെ തെരഞ്ഞെടുക്കുന്നത്.
2001-ൽ നോർവീജിയൻ സർക്കാർ സംഭാവന നൽകിയ 200 മില്യൺ നോർവീജിയൻ ക്രോണർ (ഏകദേശം 23 മില്യൺ യു.എസ്. ഡോളർ) പണമാണ് സമ്മാനദാനത്തിനു വിനിയോഗിക്കുന്നത്. നോർവീജിയൻ അക്കാദമി ഓഫ് സയൻസ് ആൻഡ് ലെറ്റേഴ്സ് നിയമിക്കുന്ന അംഗങ്ങൾ ഉൾപ്പെടുന്ന പ്രത്യേക സമിതിയാണ് ഈ പണം സംരക്ഷിക്കുന്നത്.
പുരസ്കാര നിർണ്ണയത്തിനുള്ള മാനദണ്ഡങ്ങൾ
പുരസ്കാരത്തിനായി ഏതൊരാൾക്കും നാമനിർദ്ദേശം നൽകാവുന്നതാണ്. പക്ഷെ സ്വന്തം പേര് നിർദ്ദേശിക്കുവാൻ സാധിക്കില്ല. ഏതു രാജ്യത്തു നിന്നുള്ള ഗണിതശാസ്ത്രജ്ഞരെയും നിർദ്ദേശിക്കാം. ജീവിച്ചിരിക്കുന്നവർക്കു മാത്രമേ പുരസ്കാരം നൽകുകയുള്ളൂ. എന്നിരുന്നാലും വിജയിയായി പ്രഖ്യാപിക്കപ്പെട്ടതിനു ശേഷമാണ് മരിച്ചതെങ്കിൽ മരണാനന്തര ബഹുമതിയായി പുരസ്കാരം നൽകും.
പുറത്തേക്കുള്ള കണ്ണികൾ
വർഗ്ഗം:ഗണിതശാസ്ത്ര പുരസ്കാരങ്ങൾ വർഗ്ഗം:ആബേൽ പുരസ്കാരം
സൈനിസ്ക
സ്പാർട്ടക്കിലെ ഒരു ഗ്രീക്ക് രാജകുമാരിയായിരുന്നു സൈനിസ്ക(ഗ്രീക്ക്: Κυνίσκα) 396 BC ൽ, പുരാതന ഒളിംപിക് ചരിത്രത്തിലെ ആദ്യത്തെ വനിത വിജയിയായി അവർ മാറി.
ആദ്യകാലം
B.C 440നടുത്ത് പുരാതന ഗ്രീക്കിലെ സ്പാർട്ടയിലാണ്‌ സൈനിസ്ക ജനിച്ചതെന്ന് കരുതപ്പെടുന്നു.സ്പാർട്ടയിലെ രാജാവായ ആർക്കിഡമസ് രണ്ടാമന്റെ പുത്രിയായിരുന്നു അവർ.പിന്ന്നെട് സ്പാർട്ടയിലെ രാജാവായിരുന്ന അഗേസിലൌസിന്റെ സഹോദരിയായിരുന്നു അവർ.ഒളിമ്പിക് മൽസരത്തിൽ രഥ ഓട്ടത്തിൽ ജയിക്കാണമെന്ന് വളരെ ആഗ്രഹിക്കുകയും അങ്ങനെ വിജയിക്കുന്ന ആദ്യ വനിതയായി മാറുകയും ചെയ്തതായി പൗസനിയസ് പറയുന്നു .സൈനിസ്ക എന്ന ഗ്രീക്ക് വാക്കിനർഥം പെൺപട്ടികുട്ടി (Female puppy).അവരുടെ അപ്പുപ്പനായ സിയുക്സിഡമസ് ആണ്‌ അവരെ സൈനിസ്കൂസ് എന്ന് വിളിച്ചിരുന്നത്.
ഒളിമ്പിക് ഗെയിംസ്
പുരാതന ഗ്രീക്കിലെ മിക്ക പെണ്ണുങ്ങൾ ഏതെങ്കിലും തരത്തിലുള്ള ഗെയിംസിലൊ കുതിര ഓട്ടത്തിലൊ വേട്ടയിലൊ കഴിവുള്ളവരായിരുന്നു.ഇത് പക്ഷെ ശക്തന്മാരായ കുട്ടികൾ പ്രസവിക്കണം എന്ന് ലക്ഷ്യത്തിനു വേണ്ടിയായിരുന്നു.ഇവ അവരുടെ സഹോദരന്മാരയിരുന്നു ഇവ പരിശീലിപ്പിചിരുന്നത്. പുരാതൻ ഒളിമ്പിക്സിൽ പുരുഷന്മാർ മാത്രമായിരുന്നു മൽസരിച്ചിരുന്നത്.ഒളിമ്പിയ സ്റ്റേഡിയത്തിന്റെ കാനടയിലൂടെ പോലും നടക്കാൻ സ്ത്രീകൾക്ക് അവകാശം ഉണ്ടായിരുന്നില്ല.നാല്‌ കുതിരയെ പൂട്ടിയ രഥത്തിൽ B.C 396ലും 392ലും രണ്ട് തവണ സൈനിസ്ക വിജയി ആയി.സഹോദരനായ അഗേസിലൌസ് തന്റെ സഹോദരിയെ മൽസരത്തിൽ പങ്കെടുക്കുന്നതിൽ സഹായിച്ചു.തന്റെ സഹോദരിയുടെ കഴിവ് മട്ടുള്ളവർ മനസ്സിലാക്കണം എന്ന് ഉദ്ദേശിച്ചൊ പൊതു സമൂഹത്തിലെ സ്ത്രീകളുടെ മുഖ്യധാരയിലേക്ക് കൊണ്ട് വരാനൊ ഉദ്ദേശിച്ചാ ആകാം ഇത്തരത്തിൽ ഒരു പ്രവർത്തിക്ക് മുന്കൈ എടുത്തത്. സെനൊഫൊനിന്റെ രചനപ്രകാരം എന്തായാലും സൈനിസ്ക വെങ്കലം നേടി കുതിരരഥത്തിൽ നില്ക്കുന്ന പ്രതിമ ട്രോയിലസിന്റെ പ്രതിമയുടെ അടുത്തായി സിയൂസ്സിന്റെ ക്ഷേത്രത്തിൽ പ്രതിഷ്ടിച്ചിരുന്നു. അപ്പെല്ലെസ് ആണ്‌ ഈ പ്രതിമ നിർമ്മിച്ചത്.അതിനടുത്തായി ശിലാഫലകത്തിൽ രഥമൽസരത്തിൽ ജയിച്ച ഏക വനിതയായി പ്രസ്താവിച്ചിട്ടുണ്ട്.സെനൊഫൊണിന്റെ അഭിപ്രയത്തിൽ ഈ ഫലകം അഗേസിലൗസ്സിന്റെ ബുദ്ധിയാണെന്നണ്‌. .
സംസ്ക്കാരം
സൈനിസ്കയുടെ വിജയം ഗ്രീക്ക് ലോകത്തിലെ സ്ത്രീകൾക്ക് പ്രചോദനമാവുകയും ധാരാളം സ്ത്രീകൾ രഥമൽസരത്തിൽ വിജയിക്കുകയും ചെയ്തു. ഇന്ന് സൈനിസ്ക രാജകുമാരി സ്ത്രീയുടെ സാമൂഹിക ഉന്നതിയുടെ പ്രതീകാത്മക വ്യക്തിത്വമായി ഉപയോഗിക്കപ്പെടുന്നു.
പുറത്തേക്കുള്ള കണ്ണികൾ
ഗ്രന്ഥസൂചി
വർഗ്ഗം:ഗ്രീക്ക് ഇതിഹാസങ്ങൾ
മഞ്ചിറ വന്യജീവി സങ്കേതം
ഇന്ത്യൻ സംസ്ഥാനമായ തെലങ്കാനയിലെ മേഡക് ജില്ലയിൽ സ്ഥിതിചെയ്യുന്ന വന്യജീവി സങ്കേതമാണ് മഞ്ചിറ വന്യജീവി സങ്കേതം. ഇത് ഒരു മുതല സങ്കേതമാണ്. 70തിലധികം പക്ഷിവർഗ്ഗങ്ങളും ഇവിടെ വസിക്കുന്നു. വംശനാശഭീഷണി നേരിടുന്ന മുഗ്ഗർ മുതലയുടെ പ്രധാന ആവാസവ്യവസ്ഥയാണ് ഇവിടം. ഈ വന്യജീവിസങ്കേതത്തിലുള്ള തടാകത്തിൽ നിന്നാണ് ഹൈദ്രാബാദിലേക്കും സെക്കന്ദരാബാദിലേക്കുമുള്ള കുടിവെള്ളം ലഭ്യമാകുന്നത്.
ഭൂപ്രകൃതി
തെലങ്കാനയിലെ മേഡക് ജില്ലയിലാണ് മഞ്ചിറ വന്യജീവിസങ്കേതം. ഹൈദ്രാബാദിന് 50 കിലോമീറ്റർ വടക്കുകിഴക്കായാണ് ഈ വന്യജീവിസങ്കേതം സ്ഥിതിചെയ്യുന്നത്. മഞ്ചിറനദിയുടെ പ്രവാഹത്തിൽ 36 കിലോമീറ്ററോളം ഈ വന്യജീവിസങ്കേതത്തിലൂടെയാണ്
ഈ വന്യജീവിസങ്കേതത്തിലുള്ള മനുഷ്യനിർമ്മിതമായ തടാകത്തിൽനിന്നാണ് ഹൈദ്രാബാദിലേക്കും സെക്കന്ദരാബാദിലേക്കുമുള്ള കുടിവെള്ളം ലഭ്യമാകുന്നത്. ഈ തടാകത്തിൽ 9 ചെറിയ തുരുത്തുകളുണ്ട്. പുട്ടിഗഡ്ഡ, ബപൻഗഡ്ഡ, സംഗമഡ്ഡ, കർണ്ണംഗഡ്ഡ തുടങ്ങിയവയാണ് തുരുത്തുകൾ. ഈ തുരുത്തുകളിലുള്ള മരങ്ങൾ ജലപക്ഷികളുടെ കൂടുകൂട്ടലിന് സഹായിക്കുന്നു. തുരുത്തുകളിലുള്ള മരങ്ങളുടെ കട്ടിയേറിയ തണലും ഇവയുടെ കൂടൊരുക്കലിന് സഹായകമാണ്.
ബാൻക് ഡു ഗീസർ
മൊസാംബിക് ചാനലിന്റെ വടക്കുകിഴക്കുഭാഗത്തായി ഏറെക്കുറെ പൂർണ്ണമായി വെള്ളത്തിനടിയിലുള്ള ഒരു റീഫാണ് ബാൻക് ഡു ഗീസർ. മായോട്ടിക്ക് 125 കിലോമീറ്റർ വടക്കു കിഴക്കായും ഗ്ലോറിയോസോ ദ്വീപുകൾക്ക് 112 കിലോമീറ്റർ തെക്കുപടിഞ്ഞാറായും ആണ് ഇത് സ്ഥിതി ചെയ്യുന്നത്. മഡഗാസ്കറിന്റെ വടക്കുപടിഞ്ഞാറൻ തീരത്തുനിന്ന് 200 കിലോമീറ്റർ ദൂരെയാണിത്.
അണ്ഡാകൃതിയുള്ളതും അപകടകരമായതുമായ റീഫാണിത്. ഇതിന്റെ നീളം 8 കിലോമീറ്ററും വീതി 5 കിലോമീറ്ററുമാണ്. വേലിയിറക്കസമയത്തേ തെക്കേ അറ്റത്തെ ചില പാറകൾ ഒഴികെയുള്ള ഇതിന്റെ കരഭാഗം പൂർണ്ണമായി തെളിഞ്ഞുവരൂ. പാറക‌ൾ 1.5 മുതൽ 3 മീറ്റർ വരെ ഉയരമുള്ളവയാണ്. ഏറ്റവും ഉയരമുള്ളത് സൗത്ത് റോക്ക് എന്നറിയപ്പെടുന്ന പാറയാണ്. 8 മീറ്ററാണ് ഇതിന്റെ ഉയരം. റീഫിന്റെ കിഴക്കുഭാഗത്ത് ചില മണൽത്തിട്ടകളുണ്ട്. ഇതിൽ പുല്ലും ചെറിയ കുറ്റിച്ചെടികളും വളരുന്നുണ്ട്. മദ്ധ്യഭാഗത്തുള്ള ലഗൂണിലേയ്ക്ക് തെക്ക്-തെക്കുകിഴക്ക് വശത്തുനിന്ന് പ്രവേശിക്കാവുന്നതാണ്. ഇവിടെ ധാരാളം കടൽപക്ഷികളുണ്ട്. മണൽത്തിട്ടകളിൽ ടൺ കണക്കിനു ഗുവാനോ ഉണ്ട്.
എ.ഡി. 700-ൽ തന്നെ അറബ് നാവികർക്ക് ഈ റീഫിനെക്കുറിച്ച് അറിയാമായിരുന്നു. 800-നടുത്തുള്ള ചില നാവിക ചാർട്ടുകളിൽ ഇതിന്റെ സ്ഥാനം അടയാളപ്പെടുത്തിയിട്ടുണ്ട്. 1650-നടുത്ത് ഈ റീഫ് സ്പാനിഷ് ഭൂപടങ്ങളിൽ അറെസിഫെ ഡെ സാന്റോ അന്റോണിയോ എന്ന പേരിൽ രേഖപ്പെടുത്തപ്പെട്ടിട്ടുണ്ട്. ഇപ്പോഴുള്ള പേര് 1678 ഡിസംബർ 23-ന് ബ്രിട്ടീഷ് കപ്പലായ ഗേയ്സിർ ഇവിടെ മണ്ണിലുറച്ചശേഷം ലഭിച്ചതാണ്.
ഈ റീഫിന്മേൽ ഫ്രാൻസ്, മഡഗാസ്കർ, കൊമോറോസ് എന്നിവ അവകാശവാദമുന്നയിക്കുന്നുണ്ട്. ഫ്രഞ്ച് കാഴ്ച്ചപ്പാടനുസരിച്ച് ഇത് അവരുടെ ഇന്ത്യാ മഹാസമുദ്രത്തിൽ ചിതറിക്കിടക്കുന്ന ദ്വീപുകളുടെ ഭാഗമാണ്. മഡഗാസ്കർ 1976-ൽ ഇത് ത‌ങ്ങളുടെ രാജ്യത്തിന്റെ ഭാഗമാണെന്ന് പ്രസ്താവിക്കുകയുണ്ടായി. ദ്വീപിനടുത്ത് എണ്ണ നിക്ഷേപം ഉണ്ടാകാൻ സാദ്ധ്യതയുള്ളതിനാലാണിത്. കൊമോറസ് ഈ റീഫ് തങ്ങളുടെ എക്സ്ക്ലൂസീവ് സാമ്പത്തിക മേഖലയ്ക്ക് ഉള്ളിലാണെന്ന നിലപാടാണെടുത്തിട്ടുള്ളത്.
കലിനിൻഗ്രാഡ്
കലിനിൻഗ്രാഡ് 1946 വരെ കൊനിഗ്സ്ബർഗ് എന്നറിയപ്പെട്ടിരുന്ന, ലിത്വാനിയയ്ക്കും പോളണ്ടിനും മധ്യേ, റഷ്യൻ സെമി-എക്‌സ്‌ക്ലേവ് ആയ കാലിനിൻഗ്രാഡ് ഒബ്ലാസ്റ്റിലെ ഏറ്റവും വലിയ നഗരവും ഭരണ കേന്ദ്രവുമായ നഗരമാണ്. റഷ്യയുടെ പ്രധാന ഭൂഭാഗത്തിന് പടിഞ്ഞാറായി ഏകദേശം 663 കിലോമീറ്റർ (412 മൈൽ) ദൂരത്തിലാണ് നഗരം സ്ഥിതി ചെയ്യുന്നത്.
ഡാഫ്നി മഠം
ഗ്രീസിൽ സ്ഥിതിചെയ്യുന്ന 11ആം നൂറ്റാണ്ടിലെ ഒരു ബൈസാന്റൈൻ സന്യാസിമഠമായിരുന്നു ഡാഫ്നി (ഇംഗ്ലീഷ്: Daphni or Dafni; ഗ്രീക്: Δαφνί; Katharevousa Δαφνίον, Daphnion)
കല്ലേക്കുളങ്ങര രാഘവപ്പിഷാരടി
കൊച്ചി വീരകേരളവർമ്മയുടെ സദസ്യനും ആശ്രിതനും ആയിരുന്നു കല്ലേക്കുളങ്ങര രാഘവപ്പിഷാരടി. ( ജ:ഒലവക്കോട്-1725-1795).മണലൂർ എഴുത്തച്ഛൻ എന്നപേരിലും അദ്ദേഹം അറിയപ്പെട്ടിരുന്നു.ജ്യേഷ്ഠനായ കൃഷ്ണപ്പിഷാരടി ആയിരുന്നു അദ്ദേഹത്തിന്റെ ഗുരു.
സംഭാവനകൾ
രാവണോദ്ഭവം ആട്ടക്കഥയാണ് അദ്ദേഹത്തിന്റെ പ്രധാനകൃതി. ഇതു കൂടാതെ സേതുമഹാത്മ്യം,വേതാള ചരിത്രം,പഞ്ചതന്ത്രം, എന്നീ കൃതികൾകൂടി പിഷാരടി രചിച്ചിട്ടുണ്ട്.
അവലംബം
വർഗ്ഗം:ആട്ടക്കഥാകൃത്തുക്കൾ
കണ്ടേൻ നികടേ നിന്നെ
right|thumb|250px|ദമയന്തിയും സന്ദേശവാഹക അരയന്നവും ചിത്രകാരൻ:[[രാജാ രവിവർമ്മ]] ഉണ്ണായിവാരിയരുടെ നളചരിതം ആട്ടക്കഥ ഒന്നാം ദിവസത്തിലെ ഒരു പദമാണ് കണ്ടേൻ നികടേ നിന്നെ.
ആട്ടക്കഥ: നളചരിതം ഒന്നാം ദിവസം രാഗം: കമാസ് താളം: ചെമ്പട
കഥാപാത്രങ്ങൾ: ദമയന്തി, ഹംസം
പല്ലവി
കണ്ടേൻ നികടേ നിന്നെ കളിവാക്കു തവ കേട്ടേനേ.
അനുപല്ലവി
കഞ്ജഭവനനുടെ വാഹനമേ, കമ്രരൂപമതിരമ്യചാടുവചനം.
ചരണം
പ്രേഷകനായതു കമലജനോ തവ! നൈഷധപുരമോ പരമപദം? മധുരാകൃതേ, ഗുണവാരിധേ, ഖഗ- സാർവ്വഭൗമ, ജയ! നൗമി തേ ചരിതം.
നളിനാസനവരവാഹന, നീ മമ നളനൃപഗുണഗണമോതുകെടോ, തവ വാചികം അഴൽമോചകം; മമ കർണ്ണമാരചയ പുണ്യലേശയുതം.
സന്തതമുള്ള മനോരഥവും പുന- രിന്നു ഭവാനൊടു ഞാൻ പറയാം. തുണയാകിലോ, ഗുരുകൃപാകുലാശയ, ദീനയാമെനിക്കു മാനനീയഗുണ.
അർത്ഥം
ബ്രഹ്മാവിന്റെ വാഹനമേ, സുന്ദരമായ വാക്കു പറയുന്നവനും മനോഹരരൂപനുമായ നിന്നെ അടുത്തു കണ്ടു. നിന്റെ കളിവാക്കും കേട്ടു. നിന്നെ പറഞ്ഞയച്ചതു ബ്രഹ്മാവുതന്നെയോ? നൈഷധന്റെ നഗരമാണോ നിന്റെ വാസസ്ഥലം? മധുരരൂപനും ഗുണസമുദ്രവുമായ അല്ലയോ പക്ഷികളുടെ ചക്രവർത്തീ! നീ ജയിക്കുക. നിന്റെ ചരിതത്തെ ഞാൻ നമിക്കുന്നു. ബ്രഗമവാഹനമേ, നീ എന്നോടു നളമഹാരാജാവിന്റെ ഗുണഗണങ്ങൾ പറയുക. നിന്റെ വാക്കുകൾ എന്റെ ദുഃഖം കളയും. എന്റെ ചെവികളെ അല്പമെങ്കിലും പുണ്യമുള്ളതാക്കിയാലും!
പുറത്തേക്കുള്ള കണ്ണികൾ
വർഗ്ഗം:നളചരിതം
സിരഥു
ഇന്ത്യൻ സംസ്ഥാനമായ ഉത്തർപ്രദേശിൽ  കൌശാമ്പി ജില്ലയിലെ  ഒരു പട്ടണവും പഞ്ചായത്തും ആണ് സിരഥു.. ഇതേ പേരിൽ ഒരു നിയമസഭാ മണ്ഡലവും ഉണ്ട്. കൗശാമ്പി ജില്ലയിലെ ഏറ്റവും പഴയ പട്ടണമാണിത്. ഏകദേശം 2700 ജനസംഖ്യ നഗരത്തിലുണ്ട്.
ഗതാഗതം
അലഹബാദ്, കാൺപൂർ തുടങ്ങിയ വലിയ നഗരങ്ങളുമായി റോഡ്, റെയിൽ മാർഗം സിറഥുവിന് നല്ല ബന്ധമുണ്ട്. അലഹബാദിൽ നിന്ന് കാൺപൂർ പാതയിൽ 140 കിലോമീറ്റർ ദൂരെ ആണീ നഗരം കാൺപൂരിൽ നിന്ന്. അലഹബാദ്-കാൺപൂർ റൂട്ടിലാണ് സിറാത്തു റെയിൽവേ സ്റ്റേഷൻ. സിറാത്തു റെയിൽ‌വേ സ്റ്റേഷനിൽ‌ കുറച്ച് മെയിൽ‌ അല്ലെങ്കിൽ‌ എക്സ്പ്രസ്, സൂപ്പർ‌ഫാസ്റ്റ് ട്രെയിനുകൾ‌ നിർ‌ത്തുന്നു, പക്ഷേ പാസഞ്ചർ‌ ട്രെയിനുകൾ‌ സാധാരണമാണ്. സൂപ്പർ ഫാസ്റ്റ് ട്രെയിനുകൾ നിർത്തുന്ന കൗശാമ്പി ജില്ലയിലെ ഏക റെയിൽ‌വേ സ്റ്റേഷനാണ് സിറഥു റെയിൽ‌വേ സ്റ്റേഷൻ. ഏറ്റവും സാധാരണവും ഇഷ്ടപ്പെട്ടതുമായ ഗതാഗത മാർഗം റോഡ് വഴിയാണ്. ദേശീയപാത സിറാത്തുവിനെ അലഹബാദും കാൺപൂറുമായി ബന്ധിപ്പിക്കുന്നു. സംസ്ഥാന ബസുകൾ സാധാരണമാണ്. സൈനി ബസ് സ്റ്റേഷനാണ് ഏറ്റവും അടുത്തുള്ള ബസ് സ്റ്റേഷൻ. കൗശാമ്പി ജില്ലയിലെ ഏറ്റവും പഴയ ബസ് സ്റ്റേഷനാണിത്.
ജനസംഖ്യാശാസ്‌ത്രം
2011 ലെ സെൻസസ് പ്രകാരം സിരഥുവിലെ ജനസംഖ്യ 19,208 ആണ്. ജനസംഖ്യയുടെ 52% പുരുഷന്മാരും സ്ത്രീകളിൽ 48% ഉം ആണ്. സിരഥുവിന്റെ ശരാശരി സാക്ഷരതാ നിരക്ക് 73% ആണ്, ഇത് ദേശീയ ശരാശരിയായ 59.5% നേക്കാൾ കൂടുതലാണ്: പുരുഷ സാക്ഷരത 78%, സ്ത്രീ സാക്ഷരത 68%.
അലഹബാദിന് വടക്ക്-പടിഞ്ഞാറ് 60 കിലോമീറ്റർ മാറിയാണ് സിരഥു സ്ഥിതി ചെയ്യുന്നത്,  ജില്ലാ ആസ്ഥാനമായ മഞ്‌ജൻ‌പൂരിൽ നിന്നും വടക്ക്-പടിഞ്ഞാറോട്ട്  വെറും15 കി.മീ ദൂരമേ ഇവിടേക്കുള്ളു.
പബോസ തീർത്ഥവും കാരയുടെ ചരിത്രപ്രാധാന്യമുള്ള സ്ഥലവുമാണ് വിനോദസഞ്ചാരികൾക്ക് താത്പര്യമുള്ള അടുത്തുള്ള സ്ഥലങ്ങൾ.
അലഹബാദിലാണ് ഏറ്റവും അടുത്തുള്ള വിമാനത്താവളം. വടക്കൻ റെയിൽ‌വേയുടെ അലഹബാദ്-കാൺ‌പൂർ പാതയിലാണ് സിരഥു റെയിൽ‌വേ സ്റ്റേഷൻ. ദേശീയപാത 2 സിരഥുവിലൂടെ കടന്നുപോകുന്നു. .
ടൂറിസം
സിരഥുവിനോദസഞ്ചാരികളെ ആകർഷിക്കുന്നു, കൗശാമ്പി ജില്ലയിലെ ഏറ്റവും പഴയ പട്ടണമാണ് കാര, ഇത് സിറാത്തുവിൽ നിന്ന് 9 കിലോമീറ്റർ അകലെയാണ്. കാര കോട്ട സന്ദർശിക്കാം. ഗംഗാ നദിയും കാരയിലാണ്, കൂടാതെ ദിവസേന നിരവധി തീർഥാടകർ ഗംഗാ സ്നാനത്തിനായി ഇവിടെയെത്തുന്നു. കൗശാംബിയുടെ ഏറ്റവും പഴക്കം ചെന്ന ക്ഷേത്രങ്ങളിലൊന്നാണ് മാതാ ഷീത്ല ക്ഷേത്രം. ഉത്തർപ്രദേശിന്റെ എല്ലാ ഭാഗങ്ങളിൽ നിന്നും ധാരാളം ഹിന്ദുക്കൾ ഇവിടെയെത്തുന്നു.
പരാമർശങ്ങൾ
വർഗ്ഗം:Coordinates on Wikidata വർഗ്ഗം:ഉത്തർപ്രദേശിലെ പട്ടണങ്ങൾ വർഗ്ഗം:കൗശാംബി ജില്ല വർഗ്ഗം:Pages with unreviewed translations
സുമംഗല (വൃത്തം)
ഒരു സംസ്കൃത വൃത്തമാണ് സുമംഗല. ജഗതിഛന്ദസ്സിലുള്ള വൃത്തമാണിത്. വൃത്തമഞ്ജരിയിൽ സമവൃത്തപ്രകരണത്തിലാണ് ഇതിന്റെ ലക്ഷണം വിവരിച്ചിരിക്കുന്നത്.
ലക്ഷണം
ജഭം ജരത്തൊടു സുമംഗലാഭിധം ഇതിന് പഞ്ചചാമരം എന്നും പേരുണ്ട്. പഞ്ചചാമരത്തിൽ മറ്റുവിധത്തിലുള്ള ലക്ഷണങ്ങളുമുണ്ട്.
സെൻട്രൽ പിക്ചേഴ്സ്
ഒരു ചലച്ചിത്ര നിർമ്മാണ കമ്പനിയാണ് സെൻട്രൽ പിക്ചേഴ്സ്.നിർമ്മാണത്തിന് പുറമേ നിരവധി ചിത്രങ്ങൾ വിതരണം ചെയ്തിട്ടുമുണ്ട്.
വിതരണം ചെയ്ത ചലച്ചിത്രങ്ങൾ
വർഗ്ഗം:ചലച്ചിത്ര നിർമ്മാതാക്കൾ
മാരീചൻ
രാവണന്റെ കിങ്കരനായ ഒരു രാക്ഷസനാണ് മാരീചൻ.
രാമായണത്തിന്റെ ആരണ്യകാണ്ഡത്തിൽ രാവണന്റെ നിർദ്ദേശമനുസരിച്ച് മാരീചൻ രാമനേയും ലക്ഷ്മണനേയും സീതയുടെ അടുത്തുനിന്നും മാറ്റുന്നു. ഈ സമയത്തു വേഷപ്രച്ഛന്നനായി എത്തുന്ന രാവണൻ സീതയെ തട്ടിക്കൊണ്ടുപോകുന്നു. സ്വർണ്ണ വർണ്ണത്തിലുള്ള മാനായി വന്ന മാരീചനെ ശ്രീ രാമൻ വധിക്കുന്നു.
വർഗ്ഗം:രാമായണത്തിലെ കഥാപാത്രങ്ങൾ
ഗവൺമെന്റ് മെഡിക്കൽ കോളേജ്, അനന്ത്നാഗ്
ഗവൺമെന്റ് മെഡിക്കൽ കോളേജ്, അനന്ത്നാഗ് (ജിഎംസി അനന്ത്നാഗ്) ( ഉർദു : گورنمنٹ میڈیکل کالج اننت ناگ "اسلام آباد") ഇന്ത്യയിലെ ജമ്മു കശ്മീരിലെ അനന്ത്നാഗിലുള്ള ഒരു തൃതീയ റഫറൽ സർക്കാർ മെഡിക്കൽ കോളേജാണ്. 2019-ലാണ് ഇത് സ്ഥാപിതമായത്. കാശ്മീർ സർവകലാശാലയുമായി അഫിലിയേറ്റ് ചെയ്തിട്ടുള്ള ഈ കോളേജ് നാഷണൽ മെഡിക്കൽ കമ്മീഷൻ അംഗീകരിച്ചിട്ടുണ്ട്. കോളേജുമായി ബന്ധപ്പെട്ട ആശുപത്രി അനന്തനാഗിലെ ഏറ്റവും വലിയ ആശുപത്രികളിൽ ഒന്നാണ്. നാഷണൽ എലിജിബിലിറ്റി, എൻട്രൻസ് ടെസ്റ്റ് വഴിയുള്ള മെറിറ്റിന്റെ അടിസ്ഥാനത്തിലാണ് കോളേജിലേക്കുള്ള തിരഞ്ഞെടുപ്പ്. 2019 മുതൽ വാർഷിക എംബിബിഎസ് ബിരുദ വിദ്യാർത്ഥികളുടെ എണ്ണം 100 ആണ്. ഇത് അനന്തനാഗ് ജില്ലാ ആശുപത്രിയുമായി (എംഎംഎബിഎച്ച്) ബന്ധപ്പെട്ടിരിക്കുന്നു. പ്രതികൂല സാഹചര്യങ്ങൾക്കിടയിലും, ജിഎംസി അനന്ത്‌നാഗിന് ഒരു മെഗാ സ്‌പോർട്‌സ് ഇവന്റ് തുടരാനും ആരംഭിക്കാനും കഴിഞ്ഞു. Rt-pcr പരിശോധനയ്ക്ക് അനുമതി ലഭിച്ച ശ്രീനഗർ ജില്ലയിൽ നിന്നുള്ള ആദ്യത്തെ മെഡിക്കൽ കോളേജാണിത്. ഒരു വാക്സിനേഷൻ പ്രോഗ്രാം (കോ-വിൻ) നടക്കുന്നു. കോളേജ് അതിന്റെ ആദ്യ മാസികയായ മെഡ്‌കോലാംഗ് 2021 ജൂണിൽ പ്രസിദ്ധീകരിച്ചു. J&K;KASOCON 2022-ൽ ആദ്യമായി ഇന്ത്യൻ അസോസിയേഷൻ ഓഫ് സർജിക്കൽ ഓങ്കോളജിയുടെ (IASO) നോർത്ത് സോൺ കോൺഫറൻസ് 2022 മെയ് 13, 14 തീയതികളിൽ ജിഎംസി അനന്ത്‌നാഗിൽ നടന്നു.
കോഴ്സുകൾ
അനന്തനാഗിലെ ഗവൺമെന്റ് മെഡിക്കൽ കോളേജ് എംബിബിഎസ് വിദ്യാഭ്യാസവും പരിശീലനവും ഏറ്റെടുക്കുന്നു. ഈ കോളേജ് 2019 മുതൽ 100 എംബിബിഎസ് സീറ്റുകൾ വാഗ്‌ദാനം ചെയ്യുന്നു, അതിൽ 15% ദേശീയ ക്വോട്ടയിൽ നിന്നാണ്, ബാക്കി 85% സംസ്ഥാന ക്വാട്ടയും. നഴ്‌സിംഗ്, പാരാമെഡിക്കൽ കോഴ്‌സുകളും കോളേജ് വാഗ്ദാനം ചെയ്യുന്നു, ഇതിന്റെ പ്രവേശന പരീക്ഷ നടത്തുന്നത് JKBOPEE ആണ്. ജിഎംസി അനന്ത്നാഗ് നിരവധി ക്ലിനിക്കൽ, നോൺ ക്ലിനിക്കൽ സ്പെഷ്യാലിറ്റികളിൽ ഡിഎൻബി കോഴ്സുകൾ വാഗ്ദാനം ചെയ്യുന്നു. എംസിസിയുടെ നീറ്റ്-പിജി സ്കോർ അടിസ്ഥാനമാക്കിയാണ് പ്രവേശനം, നിലവിൽ ജിഎംസി അനന്ത്നാഗിന് എൻബിഇയിൽ നിന്ന് 32 ഡിഎൻബി സീറ്റുകൾക്ക് അംഗീകാരം ലഭിച്ചു.
പുറം കണ്ണികൾ
വർഗ്ഗം:Articles containing Latin-language text വർഗ്ഗം:ജമ്മു കശ്മീരിലെ മെഡിക്കൽ കോളേജുകൾ
ആർത്തവം നിലയ്ക്കുക
പ്രത്യുല്പാദനക്ഷമരായ സ്ത്രീകളിലെ ആർത്തവ ചക്രം നിന്നു പോകുന്നതിനെയാണ് ആർത്തവം നിലയ്ക്കുക എന്നതു കൊണ്ട് ഉദ്ദേശിക്കുന്നത്. ഇംഗ്ലീഷ്: Amenorrhoea ( അമെനോറിയ)  ശരീരശാസ്ത്രപരമായ കാരണങ്ങളാൽ ആർത്തവം നിലയ്ക്കാറുണ്ട്. ഇത് ഗർഭം ധരിക്കുമ്പോഴോ മുലയൂട്ടുന്ന സമയത്തോ കണ്ടുവരുന്നു. പ്രത്യുല്പാദനക്ഷമമായ വയസ്സുകഴിഞ്ഞ സ്ത്രീകളിൽ ആർത്തവം നിലയ്ക്കുന്നതിനെ ആർത്തവ വിരാമം എന്നു വിളിക്കുന്നു.
ഈ അവസ്ഥയ്ക്ക് പല കാരണങ്ങൾ കണ്ടുവരുന്നു. പ്രാഥമിക അമേനോറിയ എന്ന അവസ്ഥയിൽ ഋതുമതിയാവാത്ത 13 വയസ്സു കഴിഞ്ഞ പെൺകുട്ടികളിൽ ദ്വിതീയ ലൈംഗികാവയവ വളർച്ച ഇല്ലാത്തതോ അല്ലെങ്കിൽ 15 വയസ്സായ പെൺകുട്ടികളിൽ ദ്വിതീയ ലൈംഗികാവയവ വളർച്ച ഉണ്ടെങ്കിലും തീണ്ടാരിയാവാതിരിക്കുക എന്നതാണ്. ഇതു രണ്ടും വളർച്ചയുമായി ബന്ധപ്പെട്ട അണ്ഡാശയം വികസിക്കായ്ക, ഗർഭാശയം ഉണ്ടാകാതിരിക്കുക പോലുള്ള അവസ്ഥകളാണ്. ദ്വിതീയ അമെനോറിയ എന്നത് ഋതുമതിയായതിനുശേഷം സ്ത്രീകളിൽ ആർത്തവം നിലയ്ക്കുന്നതിനെ വിളിക്കുന്ന പേരാണ്. സാധാരണ സ്ത്രീകളിൽ മൂന്നുമാസം എങ്കിലും ആർത്തവം ഉണ്ടാവാതിരുന്നാലോ അല്ലെങ്കിൽ ഇടക്കിടെ മാത്രം ആർത്തവം ഉണ്ടാകുന്ന സ്ത്രീകളിൽ ആറുമാസം ആർത്തവം ഉണ്ടാവതിരുന്നാലോ അതിനെ ദ്വിതീയ അമെനോറിയ എന്നു വിവക്ഷിക്കാം. സ്ത്രീ ഹോർമോണുകളുടെ അഭാവമോ അസന്തുലനമോ ആണ് ഇതിനു കാരണം. ഹൈപ്പോതലാമസ് അല്ലെങ്കിൽ പിറ്റ്യൂറ്ററി ഗ്രന്ഥി എന്നിവയുടെ തകരറു മൂലം ഇതുണ്ടാവാം.
ബ്രിജ്ഗോപാൽ ഹർകിഷൻ ലോയ
ഇന്ത്യയിലെ സി,ബി,ഐ പ്രത്യേക കോടതിയിൽ സേവനമനുഷ്ഠിച്ച ന്യായാധിപനായിരുന്നു ബ്രിജ്‌ഗോപാൽ ഹർകിഷൻ ലോയ (1966-2014). സൊഹ്‌റാബുദ്ദീൻ ഷെയ്ക്ക് കേസിന്റെ വിചാരണയ്ക്ക് നേതൃത്വം നൽകിയിരുന്ന അദ്ദേഹം 2014 ഡിസംബർ 1 ന് നാഗ്പൂരിൽ വെച്ച് മരണപ്പെട്ടു. വിചാരണയുടെ അവസാനഘട്ടത്തിലെ ന്യായാധിപന്റെ മരണത്തിൽ അസ്വാഭാവികത സംശയിച്ച ബന്ധുക്കളും പൊതുപ്രവർത്തകരും അന്വേഷണമാവശ്യപ്പെട്ട് സുപ്രീംകോടതിയെ വരെ സമീപിച്ചെങ്കിലും ചീഫ് ജസ്റ്റിസ് ദീപക് മിശ്രയുടെ നേതൃത്വത്തിലുള്ള സുപ്രീം കോടതിയുടെ ബെഞ്ച് 2018 ഏപ്രിൽ 19 ന് ഹരജി തള്ളുകയായിരുന്നു.
ചരിത്രം
2014 ജൂണിലാണ് പ്രത്യേക സിബിഐ കോടതിയിലെ സൊഹ്‌റാബുദ്ദീൻ ഷെയ്ക്ക് കേസിൽ ലോയ നിയമിതനാകുന്നത്. തന്റെ മുൻഗാമിയിൽ നിന്ന് വ്യത്യസ്തമായി അമിത് ഷാക്ക്, കുറ്റം ചാർത്തപ്പെടുന്നത് വരെ കോടതിയിൽ ഹാജരാകുന്നതിൽ നിന്ന് ലോയ ഇളവ് നൽകുകയുണ്ടായി. എന്നാൽ കേസ് നടക്കുന്ന മഹാരാഷ്ട്രയിൽ ഉണ്ടെങ്കിൽ അമിത് ഷാ ഹാജരാകണമെന്നും അദ്ദേഹം നിർദ്ദേശിച്ചു. എന്നാൽ 2014 ഒക്ടോബർ 31-ലെ ഹിയറിങിൽ സംസ്ഥാനത്ത് ഉണ്ടായിരുന്നിട്ടും ഷാ തയ്യാറായില്ല. ഇതോടെ അടുത്ത ഹിയറിങ് 2014 ഡിസംബർ 15-ന് നിശ്ചയിച്ച ജസ്റ്റിസ് ലോയ, അന്ന് ഷാ ഹാജരാകുമെന്ന് ഉറപ്പാക്കണമെന്ന് അഭിഭാഷകനോട് ഉത്തരവിട്ടു.
ന്യായാധിപന്റെ മരണശേഷം ചുമതലയേറ്റ ജസ്റ്റിസ് എം.ബി. ഗോസവി, 2014 ഡിസംബർ 30-ന് അമിത് ഷാക്കെതിരായ എല്ലാ ആരോപണങ്ങളും തള്ളിക്കളയുകയും വിചാരണയിൽ നിന്ന് ഒഴിവാക്കുകയും ചെയ്തു.
അദ്ദേഹത്തിന്റെ മൃതദേഹം ഒരു കുടുംബസുഹൃത്താണ് ലത്തൂരിലേക്ക് കൊണ്ടുപോയത്. ലോയയുടെ ഷർട്ട് കോളറിൽ രക്തക്കറ കണ്ടതായി ലോയയുടെ കുടുംബം വെളിപ്പെടുത്തി. ഇത് പോസ്റ്റ്‌മോർട്ടം പരിശോധനയുടെ ഫലമാകാം എന്ന് മെഡിക്കൽ വിദഗ്ധർ അഭിപ്രായപ്പെട്ടു.
അവലംബം
വർഗ്ഗം:2014-ൽ മരിച്ചവർ വർഗ്ഗം:1966-ൽ ജനിച്ചവർ
സുക്രി ബൊമ്മഗൗഡ
കർണാടകയിൽനിന്നുള്ള ഹലാകി വൊക്കലിഗ ഗ്രോത ആദിമ നിവാസി വിഭാഗത്തിലെ ഗായികയാണ് സുക്രി ബൊമ്മഗൗഡ. 2017 ൽ പത്മശ്രീ ലഭിച്ചു.
അവലംബം
വർഗ്ഗം:ഗായകർ വർഗ്ഗം:പത്മശ്രീ പുരസ്കാരം ലഭിച്ചവർ
കലണ്ടറുകളുടെ പട്ടിക
ഉപയോഗത്തിലുള്ളവ
വർഗ്ഗം:കലണ്ടർ
ബർണാല
പഞ്ചാബിലെ ഒരു നഗരവും ബർണാല ജില്ലയുടെ ആസ്ഥാനവുമാണ് ബർണാല (Barnala). പഞ്ചാബിന്റെ മധ്യഭാഗത്ത് സ്ഥിതിചെയ്യുന്ന ബർണാല വസ്ത്രവ്യാപാരത്തിനു പ്രസിദ്ധമാണ്. ബഠിംഡയിൽ നിന്നും 65 കിലോമീറ്ററും ലുധിയാനയിൽ നിന്നും 85 കിലോമീറ്ററും ദൂരെയാണ് ബർണാല.
ഫെമിനിസ്റ്റ് ഇനീഷ്യേറ്റീവ് ( സ്വീഡൻ)
സ്വീഡനിലെ സ്ത്രീ സമത്വവാദ പാർട്ടിയാണ് ഫെമിന്സ്റ്റ് ഇനീഷ്യേറ്റീവ്. 2005 സപ്തംബർ 9 നു രൂപീകൃതമായി. 2006 ലെ സ്വീഡൻ പാർലിമെന്റരി തെരെഞ്ഞെടുപ്പിൽ സ്ഥനാർഥികളെ നിര്ത്തിയിരുന്നുവെങ്കിലും സീറ്റുകളൊന്നും തന്നെ നേടുവാൻ കഴിഞ്ഞില്ല.2009 ലെ യൂരോപ്യന് യൂനിയൻ തിരെഞ്ഞെടുപ്പിലും സീറ്റുകളൊന്നും നേടാൻ കഴിഞ്ഞില്ലെ. എന്നാൽ 2014 ലെ യൂരോപ്യന് പാർലമെന്റരി തിരെഞ്ഞെടുപ്പിൽ 5.3% സ്വീഡിഷ് വോട്ടുമായി സോരായ പോസ്റ്റ് യൂരോപ്യൻ പാർലമെന്റരി സീറ്റ് കരസ്ഥമാക്കി.
അവലംബം
വർഗ്ഗം:സ്വീഡനിലെ രാഷ്ട്രീയ പാർട്ടികൾ
പാലക്കാട് അമൃതശാസ്ത്രികൾ
അവലംബം
വർഗ്ഗം:ആട്ടക്കഥാകൃത്തുക്കൾ വർഗ്ഗം:കഥകളി
നിസ്കാര കുപ്പായം
ലഘുചിത്രം|Namaskara Kuppayam
മുസ്ലിം സ്ത്രീകൾ പ്രാർത്ഥനക്കുവേണ്ടി (നിസ്കാരം, നമസ്കാരം, Namaz) ഉപയോഗിക്കുന്ന ഒരു വസ്ത്രമാണ് നിസ്കാര (നമസ്കാര) കുപ്പായം, മുൻകൈയും മുഖവും ഒഴിച്ച് സ്ത്രീകളുടെ എല്ലാ ഭാഗങ്ങളും ഇത് ഉപയോഗിച്ച് മറച്ച ശേഷമാണു പ്രാർത്ഥനയിലേക്കു പ്രവേശിക്കുക.
ഇസ്‌ലാം മത വിശ്വാസത്തിന്റെ പഞ്ച സ്തംബംങ്ങളിൽ ഒന്നാമത്തെ നിർബന്ധ ആരാധനയായ നമസ്കാരം നിർവഹിക്കാൻ സ്ത്രീകൾ ധരിക്കുന്ന ഈ വസ്ത്രം വളരെ അയഞ്ഞ രീതിയിലാണ് തയ്ക്കുന്നത്. സ്ത്രീകൾ മരണപ്പെട്ടാൽ അവരെ ഖബറടക്കം ചെയ്യുന്നതിന് മുമ്പായി കുളിപ്പിച്ച് ഈ വസ്ത്രം ധരിപ്പിക്കും, പഴയ കാലത്ത് മരണവീട്ടിൽ സ്ത്രീകൾ ഒന്നിച്ചു കൂടി ഈ വസ്ത്രം തുന്നാറാണ് പതിവ്, ഇന്ന് കടകളിൽ ഈ വസ്ത്രം വാങ്ങാൻ ലഭ്യമാണ്.
മേഘനാഥ് സാഹ
ജ്യോതിർഭൗതികത്തിന് (Astrophysics) നിസ്‌തുലമായ സംഭാവനകൾ നൽകിയ ഭാരതീയ ശാസ്‌ത്രജ്ഞനായിരുന്നു മേഘനാഥ്‌ സാഹ (ഒക്ടോബർ 6, 1893 - ഫെബ്രുവരി 16, 1956). 'സാഹയുടെ താപ അയണീകരണ സമവാക്യം' (Saha's Thermo-lonisation equation) എന്നറിയപ്പെടുന്ന കണ്ടുപിടിത്തം ജ്യോതിർഭൗതികത്തിലെ ഒരു പ്രധാന സംഭാവനയായി കരുതുന്നു. ഒരു പദാർത്ഥം വളരെ ഉയർന്ന താപനിലയിലേക്കെത്തുമ്പോൾ, ഇതിന്റെ ഇലക്‌ട്രോണുകൾക്ക്‌ ആറ്റത്തിന്റെ പുറത്തുകടക്കാനുള്ള ഊർജ്ജം ലഭിക്കും (അയണീകൃതമാകും). ഇങ്ങനെയുള്ള പ്രവർത്തനമാണ്‌ താപഅയണീകരണം എന്നറിയപ്പെടുന്നത്‌. സൂര്യനുൾപ്പെടെയുള്ള നക്ഷത്രങ്ങളെക്കുറിച്ചുള്ള പഠനത്തിന്‌ ഇത്‌ പുതിയ ദിശാബോധം നൽകി. സാഹ സമവാക്യം ഉപയോഗിച്ച്‌ നക്ഷത്രങ്ങളുടെ വർണരാജി അപഗ്രഥിച്ചാൽ അതിൻറെ താപനില അറിയാൽ സാധിക്കുമെന്നത്‌ അസ്‌ട്രോഫിസിക്‌സിന്റെ വളർച്ചയുടെ നാഴികകല്ലായി.
ജനനം, ബാല്യം, വിദ്യാഭ്യാസം
ഇന്നത്തെ ബംഗ്ലാദേശ്‌ തലസ്ഥാന നഗരിയായ ധാക്കയ്‌ക്ക്‌ 45 കിലോമീറ്റർ മാറി സ്ഥിതി ചെയ്യുന്ന ശിവതാരാളി എന്ന ഗ്രാമത്തിൽ 1893 ഒക്ടോബർ 6 നാണ്‌ മേഘനാഥ്‌ സാഹയുടെ ജനനം. പലചരക്ക്‌ വ്യാപാരിയായിരുന്ന ജഗന്നാഥ്‌ സാഹയുടെയും ഭുവനേശ്വരിദേവിയുടെ അഞ്ചാമത്തെ മകനായിരുന്ന സാഹയുടെ ബാല്യകാലം താരതമ്യേന ദുർബലമായ സാമ്പത്തികാവസ്ഥയിലായിരുന്നു. പ്രാഥമിക വിദ്യാഭ്യാസത്തിന്‌ ശേഷം വീട്ടിൽ നിന്നും എഴുമൈൽ അകലെയുള്ള മിഡിൽ സ്‌കൂളിൽ പ്രവേശനം തേടി. സ്‌കൂളിന്‌ സമീപത്തുള്ള ഒരു ഡോക്‌ടറുടെ കൂടെ താമസിച്ച്‌ അദ്ദേഹത്തിന്റെ സഹായിയായി നിന്ന്‌ ലഭിക്കുന്ന തുച്ഛമായ പ്രതിഫലം കൊണ്ടാണ്‌ പഠനം, ഭക്ഷണം എന്നിവ മുന്നോട്ട്‌ കൊണ്ടുപോയത്‌. എല്ലാ പ്രതിബന്ധങ്ങളെയും മറികടന്ന്‌ ധാക്കാ മിഡിൽ സ്‌കൂൾ പരീക്ഷയിൽ ഒന്നാമനായി, അങ്ങനെ നേടിയ സ്‌കോളർഷിപ്പിന്റെ സാമ്പത്തികബലത്തിലാണ്‌ ധാക്കാ കോളിജിയറ്റ്‌ സ്‌കൂളിൽ ചേരുന്നത്‌. 1905 ൽ ബ്രിട്ടീഷുകാർ നടത്തിയ ബംഗാൾ വിഭജനത്തിനെതിരെ ജനവികാരം ശക്തമായിരുന്ന അക്കാലത്ത്‌ സഹപാഠികൾക്കൊപ്പം ഗവർണറിനെ സന്ദർശിച്ചതിനെ തുടർന്ന്‌ സ്‌കോളർഷിപ്പും സ്‌കൂൾ പഠനവും തടസപ്പെട്ടു. പിന്നീട്‌ കിഷോരിലാൽ ജൂബിലി സ്‌കൂളിൽ ചേർന്ന്‌ പഠിച്ചു.
ഗണിതശാസ്‌ത്രവും ചരിത്രവും സാഹയുടെ ഇഷ്‌ടവിഷയങ്ങളായിരുന്നു. കോളജു വിദ്യാഭ്യാസം പ്രശസ്‌തമായ കൽക്കത്താ പ്രസിഡൻസി കോളേജിലായിരുന്നു. അക്കാലത്ത്‌ അതിപ്രശസ്‌തരുടെ ഒരു നിരതന്നെ പ്രസിഡൻസിയെ സമ്പന്നമാക്കിയിരുന്നു. രസതന്ത്ര വിഭാഗത്തിൽ പ്രഫുല്ല ചന്ദ്ര റായ്‌ ഭൗതികശാസ്‌ത്രത്തിൽ ജഗദീഷ് ചന്ദ്ര ബോസ് എന്നിവർ അദ്ധ്യാപകരായും പില്‌കാലത്ത്‌ പ്രശസ്‌ത ശാസ്‌ത്രജ്ഞൻമാരായി തീർന്ന സത്യേന്ദ്രനാഥ്‌ ബോസ്‌, പി.സി. മഹലനോബിസ്‌ ജ്ഞാൻ ഘോഷ്, ജെ.എൻ. മുഖർജി എന്നിവർ സഹപാഠികളായും ബോസിനുണ്ടായിരുന്നു. പിന്നീട് പ്രഗല്ഭനായ ഗണിതജ്ഞനായിരുന്ന അമിയ ചരൺ ബാനെർജി അദ്ദേഹത്തിന്റെ അടുത്ത സുഹൃത്തായിരുന്നു. ഗണിതശാസ്‌ത്രം മുഖ്യവിഷയമാക്കി 1913 ൽ പ്രസിഡൻസിയിൽ നിന്നും രണ്ടാം റാങ്കോടെ ബിരുദം കരസ്ഥമാക്കി. ഒന്നാംറാങ്ക്‌ സത്യേന്ദ്രനാഥ്‌ ബോസിനായിരുന്നു. തുടർന്ന്‌ പ്രയുക്ത ഗണിതശാസ്‌ത്രത്തിൽ ബിരുദാനന്തര ബിരുദവും റാങ്കോടു കൂടിതന്നെ കരസ്ഥമാക്കി.
ജോലി, ഗവേഷണം
പുതുതായി സ്ഥാപിച്ച കൊൽക്കത്ത സയൻസ്‌ കോളേജിൽ അദ്ധ്യാപകനായി ചേർന്ന്‌ ഔദ്യോഗികജീവിതം ആരംഭിച്ചു. അധ്യാപനവൃത്തിക്കൊപ്പം തന്നെ ഗവേഷണത്തിലും ഏർപ്പെട്ടു. 1918 ൽ രാധികാറാണിയെ വിവാഹം കഴിച്ചു. 1919 ൽ ഡോക്‌ടറേറ്റ്‌ നേടുകയും ചെയ്‌തു. സതീർത്ഥനായ സത്യേന്ദ്രനാഥ്‌ബോസും അദ്ധ്യാപകനായി അവിടെയുണ്ടായിരുന്നത്‌ സാഹയ്‌ക്ക്‌ ഏറെ അനുഗ്രഹമായിരുന്നു. സാഹയും സത്യേന്ദ്രനാഥും ചേർന്ന്‌ ആൽബർട്ട്‌ ഐൻസ്റ്റീന്റെ ആപേക്ഷികതാ സിദ്ധാന്തം ഇംഗ്ലീഷിലേക്ക്‌ തർജമ ചെയ്‌തിരുന്നു. ഇതിന്റെ ഒരു പകർപ്പ്‌ പ്രിൻസ്റ്റണിലുള്ള ഐൻസ്റ്റൈൻ ആർക്കീവ്‌സിൽ സൂക്ഷിച്ചിട്ടുണ്ട്‌. 1919 ൽ രണ്ടുവർഷം നീളുന്ന യൂറോപ്പ്‌ പര്യടനത്തിന്‌ പുറപ്പെട്ടു. ലണ്ടനിലേയും ബെർലിനിലേയും ശാസ്‌ത്രസമൂഹത്തെയും പരീക്ഷണശാലയേയും ഗവേഷണ സൗകര്യത്തിന്‌ പ്രയോജനപ്പെടുത്തി. 1922 ൽ കൽക്കത്താ സർവകലാശാലയിൽ ഭൗതികശാസ്‌ത്ര വിഭാഗത്തിൽ പ്രൊഫസറായി ജോലിയിൽ തിരികെയെത്തി. 1923 ൽ അലഹബാദ്‌ സർവകലാശാലയിലെ ഭൗതികശാസ്‌ത്ര വിഭാഗം വകുപ്പുമേധാവിയായുള്ള ജോലി സ്വീകരിച്ചു. 1927ൽ അദ്ദേഹം റോയൽ സൊസൈറ്റി ഫെല്ലൊ ആയി.1934 ലെ ഇന്ത്യൻ സയൻസ് കോൺഗ്രസ്സിന്റെ 21 മത് സെഷന്റെ അധ്യക്ഷനായിരുന്നു. പത്മഭൂഷൺ നേടിയ ഭൗതികശാസ്ത്രജ്ഞനായ ഡി.എസ്. കോത്താരി ഈ കാലയളവിൽ ഇദ്ദേഹത്തിന്റെ ശിഷ്യനായിരുന്നു. 1930 വരെ സാഹ അൻപതോളം ഗവേഷണ പ്രബന്ധങ്ങൾ വിവിധ ജേർണലുകളിൽ പ്രസിദ്ധീകരിച്ചു. 1956ൽ മരണം വരെ കൽക്കട്ട സർവകലാശാലയിലെ ഫാക്കൽട്ടി ഓഫ് സയൻസിലെ ഡീനും പ്രൊഫസ്സറും ആയിരുന്നു.
മറ്റു പ്രവർത്തനങ്ങൾ
1938 ൽ പണ്‌ഡിറ്റ്‌ ജവഹർലാൽ നെഹ്‌റുവിന്റെ നേതൃത്വത്തിൽ രൂപംകൊടുത്ത ദേശീയ പ്ലാനിംഗ്‌ കമ്മിറ്റിയിലെ സജീവാംഗമായിരുന്നു. സാമൂഹിക വിപ്ലവത്തിനായി വ്യവസായിക വളർച്ച അത്യന്താപേക്ഷിതമാണെന്ന്‌ അദ്ദേഹം വാദിച്ചു. അലഹബാദ്‌ സർവ്വകലാശാലയിലെ ഭൗതികശാസ്‌ത്രവിഭാഗം, കൽക്കട്ടയിലെ ഇൻസ്റ്റിറ്റിയൂട്ട്‌ ഓഫ്‌ ന്യൂക്ലിയർ ഫിസിക്‌സ്‌, നാഷണൽ അക്കാഡമി ഓഫ്‌ സയൻസ്‌, ഇൻഡ്യൻ ഫിസിക്കൽ സൊസൈറ്റി, ഇൻഡ്യൻ അസോസിയേഷൻ ഫോർ ദ്‌ കൾട്ടിവേഷൻ ഓഫ്‌ സയൻസ്‌, സാഹ ഇൻസ്റ്റിറ്റിയൂട്ട്‌ ഓഫ്‌ ന്യൂക്ലിയർ ഫിസിക്‌സ്‌ എന്നിങ്ങനെ ഒട്ടേറെ സ്ഥാപനങ്ങൾ പടുത്തുയർത്തുന്നതിലും മികച്ച സംഭാവനകൾ നല്‌കി. സയൻസ്‌ ആൻഡ്‌ കൾച്ചർ എന്ന പ്രസിദ്ധീകരണം ആരംഭിച്ചു. മരിക്കുന്നതുവരെ ഇതിന്റെ എഡിറ്റർ ആയിരുന്നു. ഇന്ത്യയിലെ നദീജല പ്ലാനിംഗിന്റെ മുഖ്യശില്‌പിയായിരുന്നു. ദാമോദർവാലി പ്രോജക്‌ട്‌ തയ്യാറാക്കിയതും സാഹയുടെ നേതൃത്വത്തിലായിരുന്നു.
ഭാരതത്തിന്റെ പാർലമെന്റിൽ ന്യൂക്ലിയർ ഊർജ്ജത്തിന്റെ ഉപയോഗം സംബന്ധിച്ച ആദ്യ ചർച്ച തുടങ്ങിവെച്ചതും 1954 ൽ മേഘനാഥ്‌ സാഹയായിരുന്നു.ഇതിനിടെ അസ്‌ട്രോണൊമിക്കൽ സൊസൈറ്റി ഓഫ്‌ ഫ്രാൻസിന്റെ വിശിഷ്‌ട ആയുഷ്‌കാല അംഗത്വവും ഇദ്ദേഹത്തെ തേടിയെത്തി. അസ്‌ട്രോഫിസിക്‌സിൽ മൗലിക ചിന്തയ്‌ക്കും ഗവേണത്തിനും അടിത്തറയിട്ട ജീവിതകാലമായിരുന്നു മേഘനാഥ്‌ സാഹയുടേത്‌.
മിക ശാസ്ത്രജ്ഞരെയും പോലെ സാഹയും ഒരു നിരീശ്വരവാദിയായിരുന്നു. ഇദ്ദേഹം 1956 ഫെബ്രുവരി 16-ന് 62-ആം വയസ്സിൽ ഹൃദയാഘാതത്തെത്തുടർന്ന് അന്തരിച്ചു.
പ്രശസ്‌തമായ നിരീക്ഷണം
സ്വയംസൃഷ്‌ടിച്ച ദന്തഗോപുരങ്ങളിലിരുന്ന്‌ ലോകത്തിലെ മറ്റ്‌ പ്രശ്‌നങ്ങൾക്ക്‌ നേരെ കണ്ണടയ്‌ക്കുന്നു എന്നതാണ്‌ ശാസ്‌ത്രജ്ഞന്മാർക്കെതിരെയുള്ള ആരോപണം. ചെറുപ്പകാലത്ത്‌ രാഷ്‌ട്രീയപരമായ ഇടപെടലുകൾ ഉണ്ടായിരുന്നെങ്കിലും 1930 വരെ ഞാനും ഒരു ദന്തഗോപുരത്തിനുള്ളിലായിരുന്നു. പക്ഷെ ഇന്നത്തെ ഭരണരംഗത്ത്‌ നിയമവാഴ്‌ചപോലെ തന്നെ പ്രാധാന്യമർഹിക്കുന്നതാണ്‌ ശാസ്‌ത്രസാങ്കേതിക രംഗവും. ഞാൻ രാഷ്‌ട്രീയ രംഗത്തേക്ക്‌ ക്രമേണ എത്തിയത്‌ എന്നാലാകും വിധം ഈ നാടിന്റെ പുരോഗതിക്ക്‌ വേണ്ടി എന്തെങ്കിലും ചെയ്യണം എന്ന ആഗ്രഹം ഉള്ളിൽ സൂക്ഷിച്ചിരുന്നതുകൊണ്ടാണ്‌.
പുറത്തേക്കുള്ള കണ്ണി
വർഗ്ഗം:1893-ൽ ജനിച്ചവർ വർഗ്ഗം: 1956-ൽ മരിച്ചവർ വർഗ്ഗം:ഒക്ടോബർ 6-ന് ജനിച്ചവർ വർഗ്ഗം:ഫെബ്രുവരി 16-ന് മരിച്ചവർ
വർഗ്ഗം:ഇന്ത്യൻ ഭൗതികശാസ്ത്രജ്ഞർ
തുളസി ഗൗഡ
കർണാടക സംസ്ഥാനത്തെ അങ്കോള താലൂക്കിലെ ഹൊന്നാലി ഗ്രാമത്തിൽ നിന്നുള്ള ഒരു ഇന്ത്യൻ പരിസ്ഥിതി പ്രവർത്തകയാണ് തുളസി ഗൗഡ. 2021-ൽ, രാജ്യത്തെ നാലാമത്തെ പരമോന്നത സിവിലിയൻ ബഹുമതിയായ പത്മശ്രീ നൽകി ഇന്ത്യാ ഗവൺമെന്റ് അവരെ ആദരിച്ചു. അവർ മുപ്പതിനായിരത്തിലധികം വൃക്ഷത്തൈകൾ നട്ടുവളർത്തുകയും വനംവകുപ്പിന്റെ നഴ്സറികൾ പരിപാലിക്കുകയും ചെയ്തു. ഔപചാരിക വിദ്യാഭ്യാസം ഇല്ലാതിരുന്നിട്ടും, പരിസ്ഥിതി സംരക്ഷണത്തിനായി അവർ വലിയ സംഭാവനകൾ നൽകിയിട്ടുണ്ട്. അവരുടെ പ്രവർത്തനങ്ങളെ ഇന്ത്യാ ഗവൺമെന്റും വിവിധ സംഘടനകളും ആദരിച്ചിട്ടുണ്ട്. എല്ലാത്തരം വൃക്ഷങ്ങളുടെയും മാതൃവൃക്ഷം തിരിച്ചറിയാനുള്ള അവരുടെ കഴിവിന് "വനത്തിന്റെ വിജ്ഞാനകോശം" എന്നും അവർ അറിയപ്പെടുന്നു.
ആദ്യകാല ജീവിതം
ഇന്ത്യൻ സംസ്ഥാനമായ കർണാടകയിലെ ഉത്തര കന്നഡ ജില്ലയ്ക്കുള്ളിൽ ഗ്രാമങ്ങളും നഗരങ്ങളും തമ്മിലുള്ള ഒരു പരിവർത്തന വാസസ്ഥലമായ ഹൊന്നാള്ളി ഗ്രാമത്തിലെ ഹലക്കി ഗോത്രവർഗ കുടുംബത്തിലാണ് 1944-ൽ തുളസി ഗൗഡ ജനിച്ചത്. ഇരുപത്തിയഞ്ചിലധികം വന്യജീവി സങ്കേതങ്ങളും അഞ്ച് ദേശീയ പാർക്കുകളും ഉള്ളതിനാൽ ദക്ഷിണേന്ത്യയിലെ ഒരു സംസ്ഥാനമാണ് കർണാടക.
ഗൗഡ ഒരു ദരിദ്ര കുടുംബത്തിലാണ് ജനിച്ചത്, അവർക്ക് 2 വയസ്സുള്ളപ്പോൾ അവരുടെ അച്ഛൻ മരിച്ചു. അവർക്ക് പ്രായമായപ്പോൾ ഒരു പ്രാദേശിക നഴ്‌സറിയിൽ ദിവസവേതനക്കാരനായി അമ്മയോടൊപ്പം ജോലി ചെയ്യാൻ നിർബന്ധിച്ചു, ഔപചാരിക വിദ്യാഭ്യാസം നേടുന്നതിൽ നിന്ന് അവളെ വിലക്കി. വിദ്യാഭ്യാസമില്ലായ്മയുടെ ഫലമായി അവൾ നിരക്ഷരയാണ്. ചെറുപ്പത്തിൽ തന്നെ ഗോവിന്ദഗൗഡ എന്ന മുതിർന്ന ആളുമായി അവളെ വിവാഹം കഴിച്ചു. എന്നാൽ വിവാഹം തുടങ്ങിയപ്പോൾ അവർക്ക് എത്ര വയസ്സായിരുന്നുവെന്ന് അവർ ഉൾപ്പെടെ ആർക്കും അറിയില്ല, പക്ഷേ അവൾക്ക് ഏകദേശം 10 മുതൽ 12 വയസ്സ് വരെ പ്രായം കണക്കാക്കുന്നു. ഗൗഡയ്ക്ക് 50 വയസ്സുള്ളപ്പോൾ അവരുടെ ഭർത്താവ് മരിച്ചു.
നഴ്സറിയിൽ, കർണാടക ഫോറസ്ട്രി ഡിപ്പാർട്ട്മെന്റിൽ വളർത്താനും വിളവെടുക്കാനുമുള്ള വിത്തുകളുടെ പരിപാലന ചുമതല ഗൗഡയ്ക്കായിരുന്നു. കൂടാതെ അഗാസുര വിത്തുതടത്തിന്റെ ഭാഗമാക്കാൻ ഉദ്ദേശിച്ചിരുന്ന വിത്തുകൾ അവർ പ്രത്യേകം പരിചരിച്ചിരുന്നു. സംരക്ഷണത്തിനും സസ്യശാസ്‌ത്രത്തെക്കുറിച്ചുള്ള വിപുലമായ അറിവിനുമുള്ള അംഗീകാരമായി ഗൗഡ 35 വർഷത്തോളം അമ്മയ്‌ക്കൊപ്പം നഴ്‌സറിയിൽ ദിവസ വേതന തൊഴിലാളിയായി ജോലി തുടർന്നു. 70-ാം വയസ്സിൽ വിരമിക്കാൻ തീരുമാനിക്കുന്നതിന് മുമ്പ് അവർ 15 വർഷം കൂടി നഴ്‌സറിയിൽ സ്ഥിരമായ ജോലി ചെയ്തു. ഈ നഴ്‌സറിയിലെ മുഴുവൻ സമയത്തും, നേരിട്ടുള്ള അനുഭവത്തിലൂടെ നേടിയ ഭൂമിയെക്കുറിച്ചുള്ള പരമ്പരാഗത അറിവ് ഉപയോഗിച്ച് വനം വകുപ്പിന്റെ വനവൽക്കരണ ശ്രമങ്ങളെ സഹായിക്കാൻ അവർ നേരിട്ട് സംഭാവന നൽകുകയും പ്രവർത്തിക്കുകയും ചെയ്തു. ലോകത്തെ നന്നായി ജീവിക്കാൻ സഹായിക്കുന്ന വൃക്ഷങ്ങളായി വളരുന്ന തൈകൾ നട്ടുവളർത്തുക മാത്രമല്ല വന്യജീവികളെ നശിപ്പിക്കുന്നതിൽ നിന്ന് വേട്ടക്കാരെ തടയാനും അവർ സഹായിക്കുകയും നിരവധി കാട്ടുതീ തടയാൻ പ്രവർത്തിക്കുകയും ചെയ്തിട്ടുണ്ട്.
കരിയറും അവാർഡുകളും
കർണാടക ഫോറസ്ട്രി ഡിപ്പാർട്ട്‌മെന്റിലെ വിപുലമായ സേവനത്തിന് പുറമേ, വിത്ത് വികസനത്തിലും സംരക്ഷണത്തിലും അവരുടെ പ്രവർത്തനങ്ങൾക്ക് ഗൗഡയ്ക്ക് നിരവധി അവാർഡുകളും അംഗീകാരങ്ങളും ലഭിച്ചിട്ടുണ്ട്. 1986-ൽ ഐപിവിഎം അവാർഡ് എന്നറിയപ്പെടുന്ന ഇന്ദിര പ്രിയദർശിനി വൃക്ഷമിത്ര അവാർഡ് അവർക്ക് ലഭിച്ചു. വനവൽക്കരണം, തരിശുഭൂമി വികസനം എന്നീ മേഖലകളിൽ വ്യക്തികളോ സ്ഥാപനങ്ങളോ നൽകുന്ന പയനിയറിംഗ്, നൂതനമായ സംഭാവനകളെ IPVM അവാർഡ് അംഗീകരിക്കുന്നു.
1999-ൽ, ഗൗഡയ്ക്ക് കന്നഡ റൈജോത്സവ അവാർഡ് എന്നറിയപ്പെടുന്ന കർണാടക രാജ്യോത്സവ അവാർഡ് ലഭിച്ചു. ഇത് "ഇന്ത്യയിലെ കർണാടക സംസ്ഥാനത്തിന്റെ രണ്ടാമത്തെ ഉയർന്ന സിവിലിയൻ ബഹുമതിയാണ്". കർണ്ണാടക സംസ്ഥാനത്തിലെ 60 വയസ്സിനു മുകളിലുള്ള പൗരന്മാർക്ക് അതത് മേഖലകളിൽ മികവ് പുലർത്തുന്നവർക്ക് കർണാടക രാജ്യോത്സവ അവാർഡ് വർഷം തോറും നൽകുന്നു. 1999-ൽ ഈ പുരസ്‌കാരം ലഭിച്ച 68 പേരിൽ ഒരാളാണ് ഗൗഡ, പരിസ്ഥിതിക്ക് നൽകിയ സംഭാവനകൾ പരിഗണിച്ച് ഈ പുരസ്‌കാരം ലഭിച്ച 2 പേരിൽ ഒരാളായിരുന്നു ഗൗഡ.
2020 ജനുവരി 26-ന്, ഇന്ത്യാ ഗവൺമെന്റ് ഗൗഡയെ ഇന്ത്യയിലെ പൗരന്മാർക്ക് നൽകുന്ന നാലാമത്തെ പരമോന്നത ബഹുമതിയായ പത്മശ്രീ പുരസ്‌കാരം നൽകി ആദരിച്ചു. എല്ലാ വർഷവും ഇന്ത്യയുടെ റിപ്പബ്ലിക് ദിനത്തിൽ ഇന്ത്യാ ഗവൺമെന്റ് നൽകുന്ന ഒരു അവാർഡാണ് പത്മശ്രീ. അവാർഡ് നേടിയതിന് ശേഷം, പത്മശ്രീ ലഭിച്ചതിൽ സന്തോഷമുണ്ടെങ്കിലും, "കാടുകൾക്കും മരങ്ങൾക്കും കൂടുതൽ പ്രാധാന്യം നൽകുന്നു" എന്ന് പറഞ്ഞുകൊണ്ട് ഗൗഡ തന്റെ പ്രവർത്തനങ്ങളുടെ ഉദ്ദേശ്യം ആവർത്തിച്ചു.
കർണാടക വനം വകുപ്പ്
തുളസി ഗൗഡ കർണാടക ഫോറസ്റ്റ് ഡിപ്പാർട്ട്‌മെന്റിൽ ദിവസ വേതനക്കാരനായും സ്ഥിരം തൊഴിലാളിയായും 60 വർഷത്തിലേറെ ചെലവഴിച്ചു. അഞ്ച് കടുവ സംരക്ഷണ കേന്ദ്രങ്ങൾ, മുപ്പത് വന്യജീവി സങ്കേതങ്ങൾ, പതിനഞ്ച് സംരക്ഷണ സംരക്ഷണ കേന്ദ്രങ്ങൾ, ഒരു കമ്മ്യൂണിറ്റി റിസർവ് എന്നിവ ഉൾക്കൊള്ളുന്നതാണ് കർണാടക ഫോറസ്ട്രി ഡിപ്പാർട്ട്മെന്റ്. കമ്മ്യൂണിറ്റികളെയും ഗ്രാമങ്ങളെയും പ്രകൃതിയുമായി വീണ്ടും ബന്ധിപ്പിക്കുക എന്നതാണ് അവരുടെ പ്രധാന ലക്ഷ്യമെന്ന് അവർ വിവരിക്കുന്നു. സംസ്ഥാനത്തിന്റെ മൂന്നിലൊന്ന് ഭാഗവും വനമോ മരങ്ങളോ ഉള്ള ഒരു ഭാവിയാണ് വകുപ്പ് വിഭാവനം ചെയ്യുന്നത്.
അറിവ്
വനത്തെക്കുറിച്ചും അതിനുള്ളിൽ വളരുന്ന സസ്യങ്ങളെക്കുറിച്ചും അവരുടെ വിപുലമായ അറിവ് കാരണം തുളസി ഗൗഡയെ പരിസ്ഥിതി വാദികൾ "വനത്തിന്റെ വിജ്ഞാനകോശം" എന്നും അവളുടെ ഗോത്രം "വൃക്ഷദേവത" എന്നും അറിയപ്പെടുന്നു. വനത്തിലെ എല്ലാ ഇനം വൃക്ഷങ്ങളുടെയും മാതൃവൃക്ഷം അതിന്റെ സ്ഥാനം കണക്കിലെടുക്കാതെ തിരിച്ചറിയാനുള്ള അവരുടെ കഴിവിന് പേരുകേട്ടതാണ്. മാതൃവൃക്ഷങ്ങൾക്ക് അവയുടെ പ്രായവും വലിപ്പവും പ്രാധാന്യമുണ്ട്, അത് അവയെ വനത്തിലെ ഏറ്റവും ബന്ധിപ്പിച്ച നോഡുകളാക്കി മാറ്റുന്നു. മാതൃവൃക്ഷം നൈട്രജനും പോഷകങ്ങളും കൈമാറ്റം ചെയ്യുന്നതിനാൽ മാതൃവൃക്ഷങ്ങളെ തൈകളുമായും ബന്ധിപ്പിക്കാൻ ഈ ഭൂഗർഭ നോഡുകൾ ഉപയോഗിക്കുന്നു. വിത്ത് ശേഖരണത്തിലും ഗൗഡ മിടുക്കിയാണ്. മുഴുവൻ സസ്യജാലങ്ങളെയും പുനരുജ്ജീവിപ്പിക്കാനും പുനരുൽപ്പാദിപ്പിക്കാനും മാതൃവൃക്ഷങ്ങളിൽ നിന്ന് വിത്തുകൾ വേർതിരിച്ചെടുക്കുന്നതാണ് വിത്ത് ശേഖരണം. തൈകളുടെ നിലനിൽപ്പ് ഉറപ്പാക്കാൻ മാതൃവൃക്ഷത്തിൽ നിന്ന് മുളയ്ക്കുന്ന സമയത്ത് വിത്തുകൾ ശേഖരിക്കേണ്ടതിനാൽ ഇത് വളരെ ബുദ്ധിമുട്ടുള്ള ഒരു പ്രക്രിയയാണ്. ഈ സമയം കൃത്യമായി മനസ്സിലാക്കാൻ ഗൗഡയ്ക്ക് കഴിയും. ഈ വിത്ത് വേർതിരിച്ചെടുക്കൽ കർണാടക ഫോറസ്ട്രി ഡിപ്പാർട്ട്‌മെന്റിനുള്ളിൽ പ്രത്യേകിച്ചും ഉപയോഗപ്രദമാണ്. കാരണം അവർ അവരുടെ 4 പ്രധാന ലക്ഷ്യങ്ങളെ "നിയന്ത്രണം, സംരക്ഷണം, സുസ്ഥിര പരിപാലനം" എന്നിങ്ങനെ വിവരിക്കുന്നു.
തുളസി ഗൗഡ എങ്ങനെയാണ് കാടിനെക്കുറിച്ചുള്ള അറിവ് ശേഖരിച്ചത് എന്നത് പരക്കെ ചോദ്യം ചെയ്യപ്പെടുന്നു. അതിനെക്കുറിച്ച് ചോദിച്ചപ്പോൾ അവൾ പറയുന്നത് എങ്ങനെയെന്ന് വിശദീകരിക്കാൻ കഴിയില്ലെന്നും എന്നാൽ അത് "കാടിന്റെ ഭാഷ സംസാരിക്കാൻ കഴിയുമെന്ന് തോന്നുന്നു" എന്നാണ്. അവരുടെ ഗോത്രമായ ഹലക്കി വൊക്കലിഗയ്ക്കും ആഴത്തിൽ വേരൂന്നിയ പൈതൃകമുണ്ട്, അവിടെ മാതൃാധിപത്യം പ്രകൃതിയുമായി ബന്ധപ്പെട്ടിരിക്കുന്നു. കൂടാതെ ഭൂമിയുടെ പരിപാലന ചുമതല വഹിക്കുന്നു.
പാരമ്പര്യം
ഗൗഡ സ്വന്തമായി കർണാടകയിൽ ഒരു ലക്ഷം (100,000) മരങ്ങൾ നട്ടുപിടിപ്പിച്ചതായി കണക്കാക്കപ്പെടുന്നു. ഈ സംഭാവനകൾ അവരുടെ കമ്മ്യൂണിറ്റിയിലെ അംഗങ്ങളിലും ശാശ്വതമായ സ്വാധീനം ചെലുത്തിയിട്ടുണ്ട്. ഹലക്കി ഗോത്രവർഗക്കാരുടെ ക്ഷേമത്തിനായി പ്രവർത്തിക്കുന്ന ഉത്തര കന്നഡ ജില്ലയിലെ നാഗരാജ ഗൗഡ, തുളസി തങ്ങളുടെ സമൂഹത്തിന്റെ അഭിമാനമാണെന്ന് പറഞ്ഞു, "അവൾക്ക് വനത്തെയും ഔഷധ സസ്യങ്ങളെയും കുറിച്ച് അമൂല്യമായ അറിവുണ്ട്. ആരും അത് രേഖപ്പെടുത്തിയിട്ടില്ല, അവൾ നല്ല ആശയവിനിമയം നടത്തുന്നില്ല, അതിനാൽ നിങ്ങൾ അവരുടെ ജോലി കണ്ടില്ലെങ്കിൽ അവരുടെ സംഭാവന മനസ്സിലാക്കാൻ പ്രയാസമാണ്."
ഗൗഡ കർണാടക ഫോറസ്ട്രി ഡിപ്പാർട്ട്‌മെന്റിൽ നിന്ന് വിരമിച്ചെങ്കിലും, തന്റെ ഗ്രാമത്തിലെ കുട്ടികളെ കാടിന്റെ പ്രാധാന്യത്തെക്കുറിച്ചും വിത്ത് എങ്ങനെ കണ്ടെത്താമെന്നും പരിപാലിക്കാമെന്നും പഠിപ്പിക്കുന്നതിനാണ് ഗൗഡ തന്റെ ശിഷ്ടകാലം സമർപ്പിച്ചത്.
പരിസ്ഥിതിവാദത്തിന് പുറത്ത്, ഗൗഡ തന്റെ ഗ്രാമത്തിനുള്ളിലെ സ്ത്രീകളുടെ അവകാശങ്ങൾക്കും വേണ്ടി പോരാടിയിട്ടുണ്ട്. വാക്കേറ്റത്തിന് ശേഷം മറ്റൊരു ഹാലക്കി സ്ത്രീയെ തോക്ക് ചൂണ്ടി ഭീഷണിപ്പെടുത്തിയപ്പോൾ, "കുറ്റം ചെയ്തയാളെ ശിക്ഷിച്ചില്ലെങ്കിൽ ശക്തമായി പ്രതിഷേധിക്കുമെന്ന്" പ്രസ്താവിച്ചുകൊണ്ട് ഗൗഡ അവരുടെ സഹായത്തിനെത്തി.
സുമുഖി (പങ്‍ക്തിഛന്ദസ്സ്)
ഒരു സംസ്കൃത വൃത്തമാണ് സുമുഖി. പങ്‍ക്തിഛന്ദസ്സിലുള്ള വൃത്തമാണിത്. വൃത്തമഞ്ജരിയിൽ സമവൃത്തപ്രകരണത്തിലാണ് ഇതിന്റെ ലക്ഷണം വിവരിച്ചിരിക്കുന്നത്.
ലക്ഷണം
സുമുഖീ സസജത്തൊടേ ഗുരു
ഉദാഹരണം
സരസീരുഹമക്ഷമാലികാ സരസം വരപുസ്തകം ശുകം കരപത്മപുടത്തിലേന്തിടും വരദാ സുമുഖീ ജയിക്കേണം
ഡെൽഹി റിഡ്ജ്
ലഘുചിത്രം|Forest area of Delhi Ridge ദില്ലി റിഡ്ജ് അഥവാ റിഡ്ജ് എന്ന് വിളിക്കപ്പെടുന്ന പ്രദേശം ഇന്ത്യയിലെ ദേശീയ തലസ്ഥാന പ്രദേശത്തെ കുന്നിൻ പ്രദേശമാണ്. 1500 ദശലക്ഷം വർഷങ്ങളുടെ പഴക്കമുള്ള ആരവല്ലി മലനിരകളുടെ വടക്കേ അറ്റമാണിത്. quartzite പാറകൾ നിറഞ്ഞ ഈ കുന്നിൻ പ്രദേശം തെക്കു കിഴക്ക് ഭാഗത്ത് തുഗ്ലക്കാബാദ് മുതൽ വടക്ക് ഭാഗത്ത് യമുനയുടെ പടിഞ്ഞാറേ തീരത്ത് വാസിരാബാദ് വരെ 35 കിലോമീറ്റർ നീണ്ടുകിടക്കുന്നു.
ഡെൽഹി നഗരത്തിന്റെ ഹരിത ശ്വാസകോശങ്ങളായാണ് ദില്ലി റിഡ്ജ് അറിയപ്പെടുന്നത്. രാജസ്ഥാനിൽ നിന്ന് വീശുന്ന ചൂടുകാറ്റുകളെ തടഞ്ഞ് നഗരത്തെ രക്ഷിക്കുകയും ചെയ്യുന്നു. കെനിയയിലെ നെയ്റോബി കഴിഞ്ഞാൽ ലോകത്തെ പക്ഷി സമൃദ്ധമായ രണ്ടാമത്തെ നഗരമെന്ന പദവിക്ക് ഡെൽഹി അർഹമായത് ഈ പ്രദേശത്തിന്റെ സഹായത്താലാണ്.
ബുദ്ധ ജയന്തി പാർക്ക്
ലഘുചിത്രം|ബുദ്ധ ജയന്തി പാർക്കിലെ ബുദ്ധപ്രതിമ ബുദ്ധ ജയന്തി സ്മാരക പാർക്ക് ന്യൂഡൽഹിയിലെ ദില്ലി റിഡ്ജിന്റെ മദ്ധ്യഭാഗത്താണ് സ്ഥിതിചെയ്യുന്നത്. ഇത് വന്ദേമാതരം മാർഗിന്റെ(Upper Ridge Road) കിഴക്ക് വശത്തായി ഒരു കിലോമീറ്ററോളം നീണ്ടു കിടക്കുന്നു.
ഗൗതമ ബുദ്ധന്റെ ജ്ഞാനോദയത്തിന്റെ 2500ആം വാർഷികത്തിന്റെ അവസരത്തിൽ ഇന്ത്യൻ വാസ്തുശില്പിയായ എം എം റാണ സൃഷ്ടിച്ചതാണ് ഈ പാർക്ക്. ശ്രീലങ്കയിലെ ബോധി വൃക്ഷത്തിന്റെ ഒരു തൈ അന്നത്തെ ഇന്ത്യൻ പ്രധാനമന്ത്രിയായ ലാൽ ബഹദൂർ ശാസ്ത്രി 1964 ഒക്ടോബർ 25ന് ഇവിടെ നട്ടു.
ചരിത്രം
1993 ഇൽ വടക്കൻ ഡൽഹി, മദ്ധ്യ ഡൽഹി, തെക്കൻ ഡൽഹി, തെക്ക് പടിഞ്ഞാറേ ഡൽഹി എന്നിവിടങ്ങളിൽ പരന്നു കിടക്കുന്ന 7777 ഹെക്ടർ പ്രദേശം റിസർവ് വനമായി പ്രഖ്യാപിച്ചു. 1994 ഇലും 1996 ഇലും റിഡ്ജിന്റെ പ്രധാനഭാഗങ്ങലിലെല്ലാം നിർമ്മാണപ്രവർത്തനങ്ങൾ നിരോധിച്ചുകൊണ്ട് ഗവണ്മെന്റ് ഉത്തരവിറക്കി.
വർഷങ്ങളായുള്ള നഗരവികസനത്തിന്റെ ഭാഗമായി നടന്ന നിർമ്മാണപ്രവർത്തനങ്ങൾ ദില്ലി റിഡ്ജിന്റെ ഭാഗമായുള്ള കാടുകൾ ഭീഷണിയിലായിട്ടുണ്ട്. പാർക്കുകളും, വാസഗൃഹങ്ങളും മാലിന്യം കൂട്ടിയിടുന്ന പ്രദേശങ്ങളുമൊക്കെയായി ഈ പ്രദേശങ്ങൾ ഉപയോഗിക്കപ്പെടുന്നു.
ആരവല്ലി ജൈവവൈവിദ്ധ്യ പാർക്ക്
ലഘുചിത്രം|Aravalli Biodiversity Park, [[ഗുഡ്‌ഗാവ്|Gurgaon]] ലഘുചിത്രം|210x210ബിന്ദു|Northern Palm Squirrel in 'Aravalli Biodiversity Park', Delhi ആരവല്ലി ജൈവ വൈവിദ്ധ്യ പാർക്ക് r 692 acre  വിസ്തൃതിയുള്ള പ്രദേശമാണ്. ജെ എൻ യു, മെഹ്രൗളി, മഹിപാൽ പുർ റോഡ്, എൻ എച്ച് 8, വസന്ത് കുഞ്ജ്, മസൂദ്പൂർ, പാലം റോഡ് വസന്ത് വിഹാർ തുടങ്ങിയ പ്രദേശങ്ങൾക്കുള്ളിലാണ് ഈ പ്രദേശം ഉള്ളത്. ഡെൽഹി ഡെവലപ്മെന്റ് അതോറിറ്റിയും ഡെൽഹി യൂണിവേഴ്സിറ്റിയും ചേർന്നാണ് ഈ പ്രദേശം പരിപാലിക്കുന്നത്. എല്ലാ വർഷവും പരിപാലനത്തിനും വികസനത്തിനും പുനരുദ്ധാരണത്തിനുമായി വലിയ ഒരു തുക ചെലവഴിക്കുന്നുണ്ട്.
വടക്കൻ റിഡ്ജിലെ ചരിത്രസ്മാരകങ്ങൾ
കമലാ നെഹ്രു വനം എന്നറിയപ്പെടുന്ന ഈ പ്രദേശത്ത് 1828ഇൽ നിർമിച്ച ഫ്ലാഗ് സ്റ്റാഫ് ടവർ ഉൾപ്പെടെ നിരവധി ചരിത്ര സ്മാരകങ്ങൾ ഉണ്ട്.
പുറത്തേക്കുള്ള കണ്ണികൾ
വർഗ്ഗം:അരാവലി പർവ്വതനിര
കളി
പഠനത്തിന്റെഭാഗമായോ വിനോദത്തിനുവേണ്ടിയോ ഉപയോഗിക്കുന്നതും നിയമഘടനയുള്ളതുമായ പ്രവൃത്തികളെയാണ് കളി (game) എന്ന് വിളിക്കുന്നത്. കളികൾ ജോലിയിൽ നിന്നും കലയിൽ നിന്നും വ്യത്യസ്തമാണ്. പ്രതിഫലത്തിനായി ചെയ്യപ്പെടുന്നതാണ് ജോലി എന്നതും കല സൗന്ദര്യധാരണകൾക്കനുസരിച്ചാണ് ആവിഷ്കരിക്കപ്പെടുന്നത് എന്നതുമാണ് വ്യത്യാസങ്ങളായി ചൂണ്ടിക്കാണിക്കപ്പെടുന്നത്. ഈ വേർതിരിവ് പലപ്പോഴും വ്യക്തമല്ല. ചില പ്രഫഷണൽ കളിക്കാരുടെ ജോലി തന്നെയാണ് കളി. ജിഗ്സോ പസിൽ പോലെയുള്ള ചില കളികൾ കലാപരവുമാണ്.
നിയമങ്ങ‌ളും വെല്ലുവിളികളും കളിക്കാർ തമ്മിലുള്ള ഇടപെടലുകളുമാണ് കളികളുടെ പ്രധാന ഘടകങ്ങൾ. മാനസികമോ ശാരീരികമോ ആയ ഉത്തേജനം മിക്ക കളികളിലുമുണ്ട്. ചില കളികളിൽ ഇവ രണ്ടും ആവശ്യമാണ്. പല കളികളും പ്രായോഗിക ജീവിതത്തിൽ ആവശ്യമുള്ള കാര്യങ്ങളിൽ നൈപുണ്യം നേടാൻ സഹായകമാണ്. വ്യായാമം, വിദ്യാഭ്യാസം, മനഃശാസ്ത്രം എന്നീ മേഖലകളുമായി ബന്ധപ്പെട്ട പ്രാധാന്യം കളികൾക്കുണ്ട്.
2600 ബി.സി.യിലെങ്കിലും കളികൾ ഉണ്ടായിരുന്നു. ഇത് എല്ലാ സംസ്കാരങ്ങളിലും നിലവിലുണ്ട്. ഉർ എന്ന സ്ഥലത്തെ രാജകീയ കേളി, സെനെറ്റ്, മാൻകാല എന്നിവ അറിയപ്പെടുന്നതിൽ പഴക്കം കൂടിയ കളികളാണ്.
കൂടുതൽ വായനയ്ക്ക്
വർഗ്ഗം:കളികൾ വർഗ്ഗം:വിനോദങ്ങൾ
സുലലാമം
ഒരു സംസ്കൃത വൃത്തമാണ് സുലലാമം. അത്യഷ്ഠിച്ഛന്ദസ്സിലുള്ള വൃത്തമാണിത്. വൃത്തമഞ്ജരിയിൽ സമവൃത്തപ്രകരണത്തിലാണ് ഇതിന്റെ ലക്ഷണം വിവരിച്ചിരിക്കുന്നത്.
ലക്ഷണം
നനതനഭഗഗം കേളിഹ സുലലാമമതേഴാൽ
ഇന്ത്യൻ റെയിൽവേ മന്ത്രി
ഇന്ത്യയുടെ റെയിൽഗതാഗത വകുപ്പ് തലവനാണ് ഇന്ത്യൻ റെയിൽവേ മന്ത്രി.
സൈക്കോട്രിയ അൽസോഫില
സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ സൈക്കോട്രിയയിലെ ഒരിനമാണ് സൈക്കോട്രിയ അൽസോഫില - Psychotria alsophila. കെനിയയിലും ടാൻസാനിയയിലും കാണപ്പെടുന്നു.
നാടൻ പെണ്ണും നാട്ടുപ്രമാണിയും
രാജസേനൻ സംവിധാനം ചെയ്ത 2000 ലെ ഇന്ത്യൻ മലയാള ചിത്രമാണ് നാടൻ പെണ്ണും നാട്ടുപ്രമാണിയും. ജയറാം, സംയുക്ത വർമ്മ, ശ്രീവിദ്യ, ജഗതി ശ്രീകുമാർ എന്നിവരാണ് ചിത്രത്തിൽ അഭിനയിക്കുന്നത്. എ ബി മുരളിയുടെ ചിത്രത്തിന് സംഗീത സ്കോർ ഉണ്ടായിരുന്നു.
ശബ്‌ദട്രാക്ക്
എ ബി മുരളിയാണ് സംഗീതം ഒരുക്കിയത്.
ബാഹ്യ ലിങ്കുകൾ
വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:2000-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:രാജസേനൻ സംവിധാനം ചെയ്ത ചലച്ചിത്രങ്ങൾ വർഗ്ഗം:ജയറാം അഭിനയിച്ച മലയാളചലച്ചിത്രങ്ങൾ വർഗ്ഗം:ശ്രീകർ പ്രസാദ് ചിത്രസംയോജനം ചെയ്ത ചിത്രങ്ങൾ വർഗ്ഗം:എസ്. രമേശൻ നായർ ഗാനങ്ങളെഴുതിയ ചലച്ചിത്രങ്ങൾ‎ വർഗ്ഗം:Pages with unreviewed translations
ജിതേന്ദ്ര ഹരിപാൽ
ഒഡീഷയിൽനിന്നുള്ള ഗായകനാണ് ജിതേന്ദ്ര ഹരിപാൽ. 2017- ൽ പത്മശ്രീ ലഭിച്ചു. ഒഡീഷയിലെ സംബൽപൂരി ഭാഷയിലെ പ്രമുഖ ഗായകനാണ്. ആയിരത്തിലധികം ഗാനങ്ങളാലപിച്ചു. ആകാശവാണി ബി ഹൈഗ്രേഡ് കലാകാരനാണ്. ഇദ്ദേഹം പാടിയ രംഗബതി ഗാനം ഏറെ പ്രശസ്തമാണ്.
അവലംബം
വർഗ്ഗം:ഗായകർ വർഗ്ഗം:പത്മശ്രീ പുരസ്കാരം ലഭിച്ചവർ
2019-ലെ ഇന്ത്യയിലെ പൊതുതെരഞ്ഞെടുപ്പ്
ഇന്ത്യയിലെ പതിനേഴാം ലോക സഭയെ തിരഞ്ഞെടുക്കാനുള്ള പൊതുതിരഞ്ഞെടുപ്പ്2019 ഏപ്രിൽ മെയ് മാസങ്ങളിൽ നടക്കാൻ പോവുകയാണ്.ഇതോടൊപ്പം തന്നെയാണ് ആന്ധ്രാപ്രദേശ്‌, അരുണാചൽ പ്രദേശ്, ഒഡീഷ, സിക്കിം എന്നീ സംസ്ഥാന നിയമസഭയിലേക്കുമുള്ള തിരഞ്ഞെടുപ്പുകൾ നടക്കുന്നത്.
ഇലക്ഷൻ സംവിധാനം
543 അംഗങ്ങളെയാണ് 543 ലോകസഭാ മണ്ഡലങ്ങളിൽ നിന്നായി ലോക്‌സഭയിലേക്ക് വോട്ട് ചെയ്ത തിരഞ്ഞെടുക്കുന്നത്. ഇതിനു പുറമെ രണ്ടു പേരെ രാഷ്ട്രപതി നാമനിർദ്ദേശം ചെയ്യുകയും ചെയ്യുന്നു.
അഭിപ്രായ സർവെകൾ
അടുത്ത ഇന്ത്യൻ പൊതുതിരഞ്ഞെടുപ്പിന് മുമ്പായി, വിവിധ ഏജൻസികൾ ഇന്ത്യയിലുളള വോട്ടിംഗ് എങ്ങനെയാണെന്ന് കണക്കാക്കാൻ അഭിപ്രായ വോട്ടെടുപ്പ് നടത്തുന്നു.അത്തരം തിരഞ്ഞെടുപ്പുകളുടെ .ഈ അഭിപ്രായ വോട്ടെടുപ്പുകളുടെ തീയതി പരിധി 2014 ഏപ്രിൽ-മെയ് മാസങ്ങളിലായി നടന്ന 2014-ലെ ഇന്ത്യൻ പൊതു തിരഞ്ഞെടുപ്പ് മുതൽ ഇന്നത്തെ തീയതി വരെയുള്ളതാണ്.
അവലംബങ്ങൾ
വർഗ്ഗം:ഇന്ത്യയിലെ തിരഞ്ഞെടുപ്പുകൾ വർഗ്ഗം:2019 ഇന്ത്യയിൽ
ദി ടൈഗർ ഹണ്ട്
1615 നും 1616 നും ഇടയിൽ പീറ്റർ പോൾ റൂബൻസ് വരച്ച വലിയൊരു ചിത്രമാണ് ദി ടൈഗർ ഹണ്ട്. പഴയ ഷ്ലീഷൈം കൊട്ടാരം അലങ്കരിക്കാൻ ബവേറിയയിലെ ഇലക്ടറായ മാക്സിമിലിയൻ ഒന്നാമൻ നിയോഗിച്ച നാല് വേട്ടയാടൽ ചിത്രങ്ങളിലൊന്നാണിത്. നെപ്പോളിയൻ യുദ്ധസമയത്ത് ഈ ചിത്രങ്ങൾ പിടിച്ചെടുത്തു. ഈ പെയിന്റിംഗ് ഇപ്പോൾ മ്യൂസി ഡെസ് ബ്യൂക്സ്-ആർട്സ് ഡി റെന്നസിൽ പ്രദർശിപ്പിച്ചിരിക്കുന്നു.